text: 6 “Hlokomelang hore le se ke la bontša ho loka+ ha lōna ka pel’a batho e le hore le hlokomeloe ke bona; ho seng joalo le ke ke la ba le moputso ho Ntat’a lōna ea maholimong.2 Kahoo ha u il’o etsa limpho tsa mohau,+ u se ke ua letsa terompeta+ ka pele ho uena, feela joalokaha baikaketsi ba etsa ka lisynagogeng le literateng, e le hore ba ka tlotlisoa ke batho. Kannete ke re ho lōna, Ba se ba e-na le moputso oa bona ka botlalo.3 Empa uena, ha u etsa limpho tsa mohau, u se ke ua lumella letsoho la hao le letšehali hore le tsebe seo le letona le se etsang,4 e le hore limpho tsa hao tsa mohau li ka ba sephiring; joale Ntat’ao ea talimang sephiring o tla u buseletsa.+5 “Hape, ha le rapela, le se ke la ba joaloka baikaketsi; hobane ba rata ho rapela ba eme+ ka lisynagogeng le likhutlong tsa litsela tse sephara hore ba bonahale ho batho.+ Kannete ke re ho lōna, Ba se ba e-na le moputso oa bona ka botlalo.6 Leha ho le joalo, uena, ha u rapela, u kene ka kamoreng+ ea hao ’me, ka mor’a hore u koale monyako oa hao, u rapele Ntat’ao ea sephiring;+ joale Ntat’ao ea talimang sephiring o tla u buseletsa.7 Empa ha u rapela, u se ke ua pheta-pheta lintho tse tšoanang,+ feela joalokaha batho ba lichaba ba etsa, kaha ba nahana hore ba tla utluoa ka lebaka la ho sebelisa mantsoe a mangata.8 Kahoo, le se ke la tšoana le bona, etsoe Molimo Ntat’a lōna oa tseba hore na ke lintho life tseo le li hlokang+ le pele le mo kōpa.9 “Joale, le rapele ka tsela ena:+“‘Ntat’a rōna ea maholimong, lebitso+ la hao le ke le halaletsoe.+10 ’Muso+ oa hao o ke o tle. Thato+ ea hao e ke e etsahale lefatšeng,+ joalokaha e etsahala leholimong.11 Re fe kajeno bohobe ba rōna ba letsatsi lena;+12 ’me u re tšoarele melato ea rōna, joalokaha le rōna re tšoaretse ba nang le melato ho rōna.+13 U se ke ua re kenya molekong,+ empa u re lopolle ho ea khopo.’+14 “Etsoe haeba le tšoarela batho litšito tsa bona, Ntat’a lōna oa leholimo le eena o tla le tšoarela;+15 athe haeba le sa tšoarele batho litšito tsa bona, le Ntat’a lōna a ke ke a le tšoarela litšito+ tsa lōna.16 “Ha le itima lijo,+ le khaotse ho ba le lifahleho tse hlomohileng joaloka baikaketsi, etsoe ba itšenya lifahleho e le hore ba ka bonahala ho batho hore ba itima lijo.+ Kannete ke re ho lōna, Ba se ba e-na le moputso oa bona ka botlalo.17 Empa uena, ha u itima lijo, u tlotse hlooho ea hao ’me u hlatsoe sefahleho+ sa hao,18 e le hore u ka bonahala u itima lijo, eseng ho batho, empa ho Ntat’ao ea sephiring;+ joale Ntat’ao ea talimang sephiring o tla u buseletsa.19 “Khaotsang ho ipolokela matlotlo+ lefatšeng, moo tšoèlè le mafome li jang, le moo masholu a thuhang ’me a utsoe.20 Ho e-na le hoo, le ipolokele matlotlo leholimong,+ moo tšoèlè kapa mafome li sa jeng,+ le moo masholu a sa thuheng ’me a utsoe.21 Etsoe moo letlotlo la hao le leng teng, le pelo ea hao e tla ba hona teng.22 “Lebone la ’mele ke leihlo.+ Joale, haeba leihlo la hao le talima nģa e le ’ngoe, ’mele oohle oa hao o tla khanya;23 empa haeba leihlo la hao le le khopo,+ ’mele oohle oa hao o tla ba lefifi. Ha e le hantle haeba leseli le ka ho uena ke lefifi, lefifi leo ke le leholo hakaakang!+24 “Ha ho eo e ka bang lekhoba la benghali ba babeli; kaha o tla hloea e mong ’me a rate e mong,+ kapa o tla khomarela e mong ’me a nyelise e mong. Le ke ke la ba makhoba a Molimo le a Maruo.+25 “Ka lebaka lena ke re ho lōna: Khaotsang ho tšoenyeha+ ka meea ea lōna hore na le tla ja’ng kapa le tla noa’ng, kapa ka ’mele ea lōna hore na le tla apara’ng.+ Na moea ha o bohlokoa ho feta lijo le ’mele ho feta liaparo?+26 Talimang linonyana+ tsa leholimo ka hloko, hobane ha li jale peō leha e le ho kotula kapa ho bokellela matlong a polokelo; ho ntse ho le joalo Ntat’a lōna oa leholimo oa li fepa. Na ha le ba bohlokoa ho li feta?+27 Ke mang ho lōna eo ka ho tšoenyeha a ka eketsang nako ea bophelo ba hae ka setsoe se le seng?+28 Hape, tabeng ea liaparo, ke hobane’ng ha le tšoenyeha? Ithuteng ka likhahla+ tsa naha, kamoo li hōlang kateng; ha li sehle, leha e le hore lia ohla;29 empa ke re ho lōna esita le Solomone+ khanyeng eohle ea hae ha aa ka a apara joaloka e ’ngoe ea tsena.30 Joale, haeba Molimo a apesa limela tsa naha joalo, tse leng teng kajeno ’me hosasane li lahleloa ka ontong, na ho e-na le hoo a ke ke a le apesa haholo, lōna ba nang le tumelo e nyenyane?+31 Kahoo le ka mohla le se ke la tšoenyeha+ ’me la re, ‘Re tla ja’ng?’ kapa, ‘Re tla noa’ng?’ kapa, ‘Re tla apara’ng?’32 Kaha tsena tsohle ke lintho tseo lichaba li li phehellang ka tabatabelo. Etsoe Ntat’a lōna oa leholimo oa tseba hore le hloka lintho tsena tsohle.+33 “Joale, le ’ne le batle ’muso pele le ho loka+ ha hae, ’me lintho tsena tse ling tsohle le tla li ekeletsoa.+34 Kahoo, le ka mohla le se ke la tšoenyeha ka letsatsi+ le hlahlamang, etsoe letsatsi le hlahlamang le tla ba le matšoenyeho a lona. Letsatsi ka leng le lekanoa ke bobe ba lona.


c: text/html

text:
Kamoo re ka Lulang re E-na le Maikutlo a Matle
“Haeba motho a ka phela esita le lilemo tse ngata, a ke a thabe ho tsona kaofela.”—MOEK. 11:8.
1. Jehova o re tšollela mahlohonolo afe a re thabisang?
JEHOVA o batla hore re thabe, ’me o re tšollela mahlohonolo a mangata a re tlisetsang thabo. Ka mohlala, o re file bophelo. Kahoo, re ka rorisa Molimo ka bophelo ba rōna kaha o re huletse borapeling ba ’nete. (Pes. 144:15; Joh. 6:44) Jehova o re tiisetsa hore o oa re rata ’me o re thusa ho mamella tšebeletsong ea hae. (Jer. 31:3; 2 Bakor. 4:16) Re thabela Paradeise ea moea, e leng khotso ea ’nete le bonngoe moo re fumanang matletsetletse a lijo tsa moea le lerato la bara ba motho. Ho feta moo, re na le tšepo e babatsehang ea bokamoso.
2. Bahlanka ba bang ba Molimo ba tšepahalang ba loantšana le eng?
2 Le hoja ho e-na le lintho tsena tse re thabisang, bahlanka ba bang ba Molimo ba tšepahalang ba loantšana le maikutlo a nyahamisang. Ba ka ’na ba ikutloa eka Jehova ha a ba nke e le ba bohlokoa le hore tšebeletso ea bona ha e na thuso. Ho batho ba nang le maikutlo a joalo a lulang a ba tšoenya, taba ea ho thabela “lilemo tse ngata” e ka bonahala e le toro feela. Ba ka bona eka bophelo ba bona bo tletse mathata a sa feleng.—Moek. 11:8.
3. Maikutlo a nyahamisang a ka bakoa ke’ng?
3 Barab’abo rōna ba bang ba ka nyahamisoa ke ho soetseha, ho kula kapa botsofali. (Pes. 71:9; Liprov. 13:12; Moek. 7:7) Ho feta moo, Mokreste e mong le e mong o lokela ho talimana le ’nete ea hore pelo e bolotsana ’me e ka ’na ea re nyatsa le hoja Molimo a ntse a khahloa ke rōna. (Jer. 17:9; 1 Joh. 3:20) Diabolose o etselletsa bahlanka ba Molimo. Ba nang le maikutlo a kang a Satane ba ka ’na ba leka ho re tšoaetsa maikutlo a kang ao Elifaze ea se nang tumelo a neng a e-na le ’ona, a hore Molimo ha a re nke re le batho ba bohlokoa. Joalokaha maikutlo ao e ne e le leshano mehleng ea Jobo, e ntse e le leshano le kajeno.—Jobo 4:18, 19.
4. Re tla tšohla’ng sehloohong see?
4 Ka Mangolong Jehova o hlakisa hore o tla ba le ba ‘tsamaeang phuleng ea moriti o lefifi.’ (Pes. 23:4) Tsela e ’ngoe eo a bang le rōna ka eona ke ka Lentsoe la hae. Bibele e “matla ka Molimo bakeng sa ho phethola lintho tse metseng ka matla,” ho akarelletsa likhopolo le maikutlo a fosahetseng. (2 Bakor. 10:4, 5) A re hlahlobeng kamoo Bibele e ka re thusang ho hlaolela maikutlo a matle le ho lula re e-na le ’ona. Ho etsa joalo ho tla re ruisa molemo ho be ho re thuse ho fumana litsela tsa ho khothatsa ba bang.
SEBELISA BIBELE HO HLAOLELA MAIKUTLO A MATLE
5. Ke tlhahlobo efe e tla re thusa ho ba le maikutlo a matle?
5 Moapostola Pauluse o ile a bua ka lintho tse ling tse ka re thusang ho hlaolela maikutlo a matle. O ile a phehella phutheho ea Korinthe a re: “Le ’ne le inonye hore na le tumelong.” (2 Bakor. 13:5) ‘Tumelo’ ke lithuto tsa Bokreste tse ka Bibeleng. Haeba mantsoe a rōna le liketso li lumellana le lithuto tseo, sena se bolela hore re etsa hantle ’me se bontša hore re “tumelong.” Ha e le hantle, re tlameha hore re boele re bapise tsela eo re phelang ka eona le lithuto tsohle tsa Bokreste. Re ke ke ra ikhethela hore na re batla ho latela lithuto life.—Jak. 2:10, 11.
6. Ke hobane’ng ha re lokela ho itlhahloba ‘hore na re tumelong’? (Sheba setšoantšo se qalong.)
6 U ka ’na ua qeaqea ho itlhahloba ka tsela eo, haholo-holo haeba u nahana hore ha u etse lintho hantle. Empa tsela eo Jehova a re talimang ka eona ke ea bohlokoa ho feta kamoo re italimang kateng ’me menahano ea hae e phahametse ea rōna. (Esa. 55:8, 9) O hlahloba barapeli ba hae ka sepheo sa ho fumana litšobotsi tse ntle ho bona, eseng ka sepheo sa ho ba ahlola. Ha u itlhahloba ka Lentsoe la Molimo ho bona ‘hore na u tumelong,’ u tla ipona ka tsela eo Molimo a u bonang ka eona. Sena se tla u thusa hore u tlose maikutlo leha e le afe a hore Molimo ha a u nke u le motho oa bohlokoa empa u tla kholiseha hore Jehova o u nka u le motho oa bohlokoa joalokaha Bibele e re tiisetsa seo. Phello ea sena e ka tšoana le ho bula likharetene e le hore khanya ea letsatsi e kene ka kamoreng e lefifi.
7. Re ka rua molemo joang mehlaleng ea batho ba tšepahalang bao Bibele e buang ka bona?
7 Tsela e molemo ea ho itlhahloba ke ho thuisa ka mohlala oa batho ba tšepahalang bao Bibele e buang ka bona. Bapisa boemo ba bona kapa maikutlo a bona le a hao ’me u bone hore na u ka be u ile ua etsa joang ha u le boemong ba bona. A re hlahlobeng mehlala ea batho ba bararo e bontšang kamoo re ka sebelisang Bibele kateng ho tiisa hore re “tumelong” ’me re hlaolele maikutlo a matle ka rōna.
MOHLOLOHALI EA FUTSANEHILENG
8, 9. (a) Mohlolohali ea futsanehileng o ne a le boemong bofe? (b) Ho ka etsahala hore ebe o ne a e-na le maikutlo afe a nyahamisang?
8 Ha Jesu a le tempeleng ea Jerusalema o ile a bona mohlolohali ea futsanehileng. Mohlala oa hae o ka re thusa hore re lule re e-na le maikutlo a matle ho sa tsotellehe mefokolo ea rōna. (Bala Luka 21:1-4.) Nahana ka boemo boo mohlolohali enoa a neng a le ho bona. O ne a tlameha ho mamella bohloko ba ho shoeloa ke monna le ho ba bolumeling boo baeta-pele ba bona ba neng ba ‘harola matlo a bahlolohali’ ho e-na le ho ba thusa. (Luka 20:47) O ne a futsanehile hoo monehelo oa hae tempeleng o neng o ka lekana le moputso oo mosebetsi a neng a ka o fumana ha a sebelitse metsotso e seng mekae feela.
9 Nahana hore na mohlolohali enoa o ne a ikutloa joang ha a fihla lebaleng la tempele a tšoere licheletana tsa tšepe tse peli. Na ebe o ne a tla nahana kamoo monehelo oa hae o leng monyenyane kateng ha o bapisoa le oo a ka beng a o ntšitse ha monna oa hae a sa ntse a phela? Na o ne a tla hlajoa ke lihlong ha a bona menehelo e tōma e neng e ntšoa ke ba ka pele ho eena, mohlomong a ipotsa hore na oa hae ke oa bohlokoa? Le haeba o ne a e-na le maikutlo a joalo, o ile a etsa seo a se khonang borapeling ba ’nete.
10. Jesu o ile a bontša joang hore mohlolohali ea futsanehileng ke motho oa bohlokoa ho Molimo?
10 Jesu o ile a bontša hore ho Jehova mohlolohali eo ke oa bohlokoa hammoho le monehelo oa hae. O ile a re “o akhetse ho fetang hoo [barui] bohle ba ho akhetseng.” Monehelo oa hae o ne o tla kopana le oa ba bang, empa Jesu o ile a mo qolla ’me a mo rorisa. Batho ba neng ba tla bala chelete letsatsing leo ba ne ba ke ke ba tseba hore na licheletana tseo hammoho le mong’a tsona ke tsa bohlokoa hakae ho Jehova. Leha ho le joalo, maikutlo a Molimo e ne e le ’ona a bohlokoa, eseng seo batho ba bang ba neng se nahana kapa tsela eo mohlolohali eo a neng a italima ka eona. Na u ka sebelisa tlaleho ee ho itlhahloba hore na u tumelong?
11. U ka ithuta’ng tlalehong ea mohlolohali ea futsanehileng?
11 Maemo a hao a ka ’na a ama ka ho toba seo u ka se fang Jehova. Ba bang ba nka nako e fokolang haholo mosebetsing oa ho bolela litaba tse molemo ka lebaka la ho hōla le ho kula. Na ho tla be ho loketse hore ba ipotse hore na ba lokela ho tlaleha mosebetsi oa bona? Esita le haeba u se na mefokolo e mekaalo, u ka ’na ua nka hore mosebetsi oa hao ke karolo e nyenyane feela ea lihora tsohle tseo batho ba Molimo ba li qetang selemo le selemo tšebeletsong ea hae. Leha ho le joalo, tlalehong ena re ithuta hore Jehova o hlokomela sohle seo re mo etsetsang sona ebile oa se ananela, haholo-holo ha re se etsa tlas’a maemo a thata. Nahana ka seo u se etselitseng Jehova selemong se fetileng. Na e ’ngoe ea lihora tseo u li sebelitseng e ile ea hloka hore u itele? Haeba ho joalo, u ka kholiseha hore o ananela seo u mo etselitseng sona horeng eo. Ha u etsisa mohlolohali ea futsanehileng ’me u etsa sohle seo u ka se khonang tšebeletsong ea Jehova, u na le mabaka a utloahalang a ho lumela hore u “tumelong.”
“TLOSA MOEA OA KA”
12-14. (a) Maikutlo a nyahamisang a ile a ama Elia joang? (b) Ke hobane’ng ha Elia a ile a ikutloa ka tsela eo?
12 Moprofeta Elia o ne a tšepahala ho Jehova ’me a e-na le tumelo e matla. Empa ka nako e ’ngoe o kile a ikutloa a nyahame hoo a ileng a kōpa Jehova hore a mo bolaee, a re: “Ho lekane! Joale, Jehova, tlosa moea oa ka.” (1 Mar. 19:4) Batho ba e-s’o ka ba nyahama ka tsela eo ba ka ’na ba re thapelo ea Elia ke “puo e hlaha.” (Jobo 6:3) Leha ho le joalo, o ne a hlile a ikutloa ka tsela eo. Empa hlokomela hore ho e-na le hore Jehova a khalemele Elia ha a batla ho shoa, o ile a mo thusa.
13 Ho ne ho tlile joang hore Elia a ikutloe ka tsela eo? Pejana ho moo, o ne a ile a etsa mohlolo o ileng oa bontša hore Jehova ke Molimo oa ’nete. Ka mor’a mohlolo oo, baprofeta ba Baale ba 450 ba ile ba bolao. (1 Mar. 18:37-40) Mohlomong Elia o ne a tšepile hore batho ba Molimo ba ne ba tla khutlela borapeling bo hloekileng, empa ha se ke ha e-ba joalo. Mofumahali Jezebele ea khopo o ile a romella Elia molaetsa oa hore o rera hore a bolaoe. Elia o ile a leka ho pholosa bophelo ba hae ka hore a balehele ka boroa, ’me a feta naheng ea Juda a ea lefeelleng.—1 Mar. 19:2-4.
14 Ha Elia a ntse a le moo, o ile a nahana ka mosebetsi oa hae oa boprofeta o neng o bonahala eka ke oa lefeela. O ile a re ho Jehova: “Ha ke molemo ho feta baholo-holo ba ka.” O ne a bolela hore o ikutloa a se na thuso joaloka lerōle le masapo a baholo-holo ba hae ba shoeleng. Ha e le hantle o ne a itlhahloba ho latela maikutlo a hae ’me a entse qeto ea hore o hlōlehile ebile hase oa bohlokoa ho Jehova kapa ho motho leha e le ofe.
15. Molimo o ile a kholisa Elia joang hore o ntse a mo nka e le motho oa bohlokoa?
15 Empa Ea Matla ’Ohle o ne a sa mo nke ka tsela eo. Molimo o ile a lula a nka Elia e le motho oa bohlokoa, ’me a nka bohato ba ho mo tiisetsa seo. O ile a romela lengeloi hore le matlafatse Elia. Jehova o ile a boela a mo fa lijo le lino tseo a neng a tla li hloka leetong la hae la matsatsi a 40 ha a ea ka boroa Thabeng ea Horebe. Ho feta moo, Molimo ka mosa o ile a lokisa khopolo ea Elia e fosahetseng ea hore ha ho na Baiseraele ba ntseng ba tšepahala ho Jehova. Habohlokoa le ho feta ke hore Molimo o ile a fa Elia kabelo e ncha, ’me a e amohela. Elia o ile a rua molemo thusong ea Jehova, ’me a khutlela mosebetsing oa hae oa boprofeta a boetse a e-na le matla.—1 Mar. 19:5-8, 15-19.
16. Ke litsela life tseo e ka ’nang eaba Molimo o u thusitse ka tsona?
16 Phihlelo ea Elia e ka u thusa hore u kholisehe hore u ntse u le tumelong ’me e ka u susumelletsa hore u be le maikutlo a matle. Ntlha ea pele, nahana ka litsela tseo Jehova a ’nileng a u thusa ka tsona. Na e mong oa bahlanka ba hae, mohlomong moholo kapa Mokreste ea hōlileng moeeng, o ile a u thusa nakong eo u neng u hloka thuso? (Bagal. 6:2) Na u kile ua matlafatsoa moeeng ke Bibele, lingoliloeng tsa rōna tsa Bokreste le liboka tsa phutheho? Nakong e tlang ha u fumana molemo linthong tsena, nahana hore na ke mang Mohloli oa sebele oa thuso eo ’me u Mo lebohe ka thapelo.—Pes. 121:1, 2.
17. Ke eng eo Jehova a e nkang e le ea bohlokoa ho bahlanka ba hae?
17 Ntlha ea bobeli, hlokomela hore maikutlo a nyahamisang a ka u thetsa. Tsela eo Molimo a re talimang ka eona ke eona ea bohlokoa. (Bala Baroma 14:4.) Jehova o nka boinehelo ba rōna le botšepehi e le tsa bohlokoa; eseng lintho tseo re li finyeletseng. Joaloka tabeng ea Elia, ho ka etsahala hore ebe ho Jehova u finyeletse ho hongata ho feta kamoo u nahanang kateng. Mohlomong ho na le ba bang ka phuthehong bao u ba susumelitseng ka tsela e molemo le ba bang tšimong ba tsebileng ’nete ka lebaka la boiteko ba hao.
18. Kabelo eo Jehova a u fang eona e bontša’ng?
18 Ntlha ea ho qetela, nka hore kabelo e ’ngoe le e ’ngoe eo Jehova a u fang eona e bontša hore o na le uena. (Jer. 20:11) Joaloka Elia, u ka ’na oa nyahamisoa ke tšebeletso ea hao e bonahalang eka ha e behe litholoana kapa lipakane tsa hao tsa moea tseo ho bonahalang eka u ke ke ua li finyella. Empa u sa ntse u e-na le tlotla e khōlō ka ho fetisisa, e leng ea ho bolela litaba tse molemo le ho bitsoa ka lebitso la Molimo. Lula u tšepahala. Ha u etsa joalo, mantsoe a papisong e ’ngoe ea Jesu a reng: “Kena thabong ea mong’a hao,” a ka u tšoanela.—Mat. 25:23.
“THAPELO EA EA HLORILENG”
19. Mongoli oa Pesaleme ea 102 o ne a tobane le boemo bofe?
19 Mongoli oa Pesaleme ea 102 o ne a feletsoe ke tšepo. O ne a ‘hlorile,’ a utloa bohloko bo tebileng ’meleng le maikutlong, a bile a se na matla a ho sebetsana le mathata a hae. (Pes. 102, sehloohoana) Mantsoe a hae a re bontša hore o ne a lula a nahana ka bohloko boo a bo utloang, bolutu le maikutlo a mang ao a neng a e-ba le ’ona. (Pes. 102:3, 4, 6, 11) O ne a lumela hore Jehova o batla ho mo lahla.—Pes. 102:10.
20. Thapelo e ka thusa motho ea loanang le maikutlo a nyahamisang joang?
20 Leha ho le joalo, mopesaleme enoa o ne a ntse a ka rorisa Jehova. (Bala Pesaleme ea 102:19-21.) Joalokaha re bona Pesalemeng ea 102, le ba ntseng ba le tumelong ba ka utloa bohloko eaba ba lula ba nahana ka mathata a bona feela. Mopesaleme o ne a ikutloa “joaloka nonyana e ’notši holim’a marulelo,” joalokaha eka ha a na mang oe! (Pes. 102:7) Haeba ho etsahala hore u ikutloe joalo, tšollela pelo ea hao ho Jehova joalokaha mopesaleme a ile a etsa. Ha u hlorile, lithapelo tsa hao li ka u thusa hore u loantše maikutlo a nyahamisang. Jehova o re tšepisa hore ‘o tla retelehela thapelong ea ba nketsoeng ntho e ’ngoe le e ’ngoe ’me a ke ke a nyelisa thapelo ea bona.’ (Pes. 102:17) E-ba le tšepo ea hore seo se tla phethahala.
21. Motho ea loantšanang le maikutlo a nyahamisang a ka ba le maikutlo a matle joang?
21 Pesaleme ea 102 e boetse e re bontša kamoo re ka bang le maikutlo a matle kateng. Ho e-na le hore mopesaleme a lule a nahana ka mathata a hae, o ile a nahana ka kamano ea hae le Jehova. (Pes. 102:12, 27) Ho tseba hore Jehova o tla lula a tšehetsa batho ba Hae kamehla ha ba hlaheloa ke liteko ho ile ha mo tšelisa. Kahoo, haeba ka nakoana maikutlo a nyahamisang a u sitisa ho etsa seo u batlang ho se etsa tšebeletsong ea Molimo, bua le eena ka taba ena. Kōpa hore a utloe thapelo ea hao, eseng feela hore a u imolle matšoenyehong empa le ‘hore lebitso la Hae le boleloe.’—Pes. 102:20, 21.
22. E mong le e mong oa rōna a ka khahlisa Jehova joang?
22 Ka sebele re ka sebelisa Bibele ho ikholisa hore re tumelong le hore re ba bohlokoa ho Jehova. Ke ’nete hore tsamaisong ena re ka ’na ra hlōleha ho qhelela ka thōko maikutlo ’ohle a re nyahamisang kapa a re tetebetsang. Ho ntse ho le joalo, e mong le e mong oa rōna a ka khahlisa Jehova ’me a pholoha ka hore ka botšepehi a mamelle tšebeletsong.—Mat. 24:13.

robotstxt: allowed

filter: keep


text:
SE TLISANG THABO KA LAPENG
Ho Sebelisana le Beng ka Lōna ha le le Lenyalong la Bobeli
MARGARET, * E LENG ʼMÈ E MONG OA AUSTRALIA, EA LENYALONG LA BOBELI: “Mosali ea neng a nyetsoe ke monna oa ka pele o ile a bolella bana ba hae hore ba se ke ba mamela eng kapa eng eo ke e buang, esita le ntho e bonolo joaloka ho re feela, ‘Le hopole ho hlatsoa meno.’” Margaret o nahana hore lenyalo la hae le ile la e-ba le mathata ka lebaka la leano leo le ileng la arola lelapa.
Hangata malapa a lenyalo la bobeli a thulana le mathata a ikhethang ka lebaka la beng ka banyalani. * Batsoali ba bangata ba lenyalong la bobeli ba tlameha ho buisana le batsoali ba tlhaho ba bana ka lintho tse kang ho etelana, khalemelo le tšehetso ea lichelete. Metsoalle le beng ka bona ba ka ʼna ba thatafalloa ho amohela litho tsa lelapa le lecha. A re hlahlobe hore na keletso ea Bibele e ka thusa lelapa la hao la lenyalo la bobeli joang hore le sebetsane le mathata ana.
MOKHAHLELO OA PELE: MOTSOALI OA NGOANA
’Mè e mong oa Namibia ea lenyalong la bobeli ea bitsoang Judith, o re: “’Mè oa bana ba monna oa ka o kile a bolella bana ba hae hore ke mpa feela ke le mosali e mocha oa ntate oa bona le hore ha re ka ba le bana, e ke ke ea e-ba banab’abo bona. Mantsoe a hae a ile a ntlhaba hobane ke rata bana bana joalokaha eka ke ba ka.”
Litsebi lia lumela hore kamano ea motsoali le motsoali oa tlhaho oa bana e ka ba taba e boima le e arohanyang lelapeng la lenyalo la bobeli. ’Mè oa bana le mosali oa lenyalo la bobeli, hangata ke bona ba bang le mathata a maholo ka ho fetisisa. Ke eng e ka thusang?
Se ka u thusang: Beha meeli e bontšang ho nahanela. Haeba u ka leka ho qhelela motsoali oa ngoana ka thōko ka ho feletseng, seo se ka ʼna sa utloisa ngoana bohloko. * Batsoali ba ngoana, ‘ba mo tsoetseng,’ ke ba bohlokoa bophelong ba hae. (Liproverbia 23:22, 25) Ka lehlakoreng le leng, haeba u lumella molekane eo u arohaneng le eena hore a itšunya-tšunye lelapeng la hao, u ka nyahamisa molekane oa hao e mocha ua ba ua mo halefisa. Loanela ho etsa lintho ka teka-tekano, u behe meeli e bontšang ho nahanela e le hore u sireletse lenyalo la hao, empa le teng u ntse u sebelisana hammoho le motsoali oa ngoana kahohle kamoo ho ka khonehang.
LIKELETSO TSE EANG HO BATSOALI
Ha u buisana le molekane oa hao oa pele, buang haholo ka bana ba lōna ho e-na le ho qeta nako le bua ka litaba tse ling. Ka mohlala, ka bohlale u ka mo kōpa hore ha ho khoneha, le behe nako e itseng ea motšehare eo a tla lula a letsa ka eona. Sena se sebetsa hamolemo ho feta ha a letsa ka nako e ʼngoe le e ʼngoe feela kapa bosiu haholo.
Haeba u sa lumelloa ho bona bana ka molao, mohlomong u ka ba letsetsa, ua ba ngolla mangolo, ua ba romela melaetsa ka selefouno kapa ka e-mail e le hore u ka buisana le bona kamehla. (Deuteronoma 6:6, 7) Ba bang ba bile ba sebelisa mecha ea puisano eo ho eona u ka bonang motho eo u buang le eena. Sena se ka u thusa hore u tsebe litlhoko le mathata a bana ba hao ’me u ka khona ho ba thusa le ho feta kamoo u ka nahanang kateng.
LIKELETSO TSE EANG HO BO-ʼMÈ BA LENYALONG LA BOBELI
Bontša ’mè oa bana oa tlhaho ‘kutloelo-bohloko’ ka ho mo hlakisetsa hore ha u leke ho nka sebaka sa hae. (1 Petrose 3:8) Khafetsa u mo bolelle hore na bana ba hae ba ea joang nakong eo ba nang le uena, u bue haholo ka lintho tse ntle tseo ba li etsang. (Liproverbia 16:24) Kōpa keletso ea hae ʼme u mo lebohe ha a fana ka eona.
U se ke ua bontša bana lerato le lengata ha ’mè oa bona a le teng. ’Mè e mong ea lenyalong la bobeli ea bitsoang Beverly oa United States, o re: “Bana ba monna oa ka ba banyenyane ba ne ba rata ho mpitsa ʼMè. Re ile ra lumellana hore ho lokile ho etsa joalo ha re le lapeng empa ha ’mè oa bona, e leng Jane, a le teng, kapa ba habo ba le teng, ba se ke ba mpitsa ’Mè. ʼNa le Jane re ile ra sebelisana hamolemonyana ka mor’a moo. Ha e le hantle, hamorao re ile ra tšoarisana ka ho thusa bana ha ba e-na le lipapali sekolong le ha ba nka maeto a sekolo.”
LIKELETSO TSA HO THUSA BATSOALI LE BATSOALI BA LENYALO LA BOBELI HO SEBELISANA
Le ka mohla u se ke ua bua hampe ka motsoali oa ngoana kapa ka motsoali oa bobeli moo bana ba ntseng ba utloa. Ho bonolo hore re iphumane re se re bua hampe, empa sena se ka nyahamisa ngoana haholo. Ho feta moo, ha u tsebe hore na ngoana enoa a ka pheta mantsoe ao joang le hona neng. (Moeklesia 10:20) Haeba ngoana a u bolella hore ’mè oa hae kapa ’mè oa hae oa bobeli o u buile hampe, ameha kamoo ngoana a ikutloang kateng. U ka ʼna ua re: “Phephi hore ebe u ile ua utloa ha a bua joalo. ʼMè oa hao o nkoatetse ʼme ka linako tse ling, ha batho ba koatile, ba bua lintho tse hlabang.”
Leka ho behela bana melao e sa feto-fetoheng le ho fana ka khalemelo malapeng ka bobeli. Haeba sena se sa khonehe, hlalosa phapang e teng u sa khelle motsoali e mong tlaase. Nahana ka boemo bo latelang:
’Mè oa lenyalong la bobeli: Thulo, ke kōpa u anehe thaole ea hao.
Thulo: ʼNa heso re li tlohella fatše, ’Mè ke eena ea li anehang.
ʼMè oa lenyalong la bobeli (ka bohale): O le ruta hore le be botsoa.
Na ebe karabo ee e latelang e ka ba molemo?
ʼMè oa lenyalong la bobeli (ka bonolo): Kea utloa. Empa mona teng re ikanehela tsona.
Qoba ho hlophisa lintho tseo bana ba hao ba tla li etsa nakong eo ba tla beng ba e-na le motsoali e mong. (Matheu 7:12) Haeba u ke ke ua fetola boemo, kōpa tumello ho motsoali e mong pele u bolella bana hore na u rerile eng.
LEKA HO ETSA TJENA: Nka mehato ena ka lekhetlo le latelang ha u kopana le eo e neng e le molekane oa mohats’a hao kapa eo e leng molekane oa eo e neng e le mohats’a hao:
Mo shebe ka mahlong ʼme u bososele. Qoba ho feheloa, ho liha mahetla kapa ho ʼna u phethola mahlo.
Mo bitse ka lebitso ha u mo lumelisa. Ka mohlala, u ka re, “Lumela Moroesi.”
Mo akarelletse moqoqong haeba le le sehlopha.
MOKHAHLELO OA BOBELI: BANA BA HŌLILENG
Buka e bitsoang Step Wars e qotsa mosali e mong ea tletlebang ka hore monna oa hae o emela bana ba hae ba baholo ʼme o hana ho lumela hore baa mo tella. O re: “Sena sea nkhalefisa.” U ka etsa’ng hore kamano ea hao le bana ba hōlileng e se ke ea senya lenyalo la hao?
Se ka u thusang: Bontša kutloelo-bohloko. Bibele e re: “E mong le e mong a ’ne a batle, eseng se molemo ho eena, empa se molemo ho motho e mong.” (1 Bakorinthe 10:24) Leka ho utloisisa tsela eo motho e mong a ikutloang ka eona. Bana ba hōlileng ba ka ʼna ba tšoha hore ba tla lahleheloa ke lerato la motsoali oa bona. Kapa ba ka ʼna ba nahana hore ha ba amohela motsoali oa bobeli, ba tla be ba sa tšepahalle motsoali oa bona oa tlhaho. Ka lehlakoreng le leng, batsoali ba ka ʼna ba tšoenyeha ka hore haeba ba khalemela bana ba bona ka thata sena se tla baka lekhalo pakeng tsa bona le bana ba bona.
Etsa hore kamano e pakeng tsa hao le bana ba hao ba lenyalong la bobeli e iketsahalle ka tlhaho ho e-na le hore u ba qobelle hore ba u amohele. Ka kakaretso, hase bohlale ho leka ho qeka kapa ho hatella motho e mong hore a u rate. (Sefela sa Lifela 8:4) Kahoo, u se ke ua lebella mohlolo tabeng ea kamano ea hao le bana ba lenyalong la hao la bobeli empa u talime lintho ka tsela ea sebele.
U se ke ua bua ntho e ʼngoe le e ʼngoe eo u e nahanang, esita le haeba u tšoeroe hampe. (Liproverbia 29:11) Haeba u sa khone ho laola tsela eo u buang ka eona, rapela joaloka Morena Davida oa Iseraele ea ileng a re: “Jehova, u behe molebeli bakeng sa molomo oa ka; u behe molebeli lemating la molomo oa ka.”—Pesaleme ea 141:3.
Haeba le etsa qeto ea ho lula ntlong eo bana ba hōliselitsoeng ho eona, u tla makala ho bona hore na ba rata ntlo eo hakaakang! Leka hore u se ke ua etsa liphetoho tse ngata, haholo-holo ka likamoreng tsa bona. Mohlomong le ka boetse la nahana ka ho batla bolulo bo bong.
LEKA HO ETSA TJENA: Haeba bana ba molekane oa hao ba seng ba hōlile ba tsoela pele ho se u hlomphe, bolella molekane oa hao hore na u ikutloa joang ʼme u mamele ka hloko hore na maikutlo a hae ke afe. U se ke ua mo qobella hore a ba khalemele. Ho e-na le hoo, etsa hore le utloisisane. Ha le “nahana ka tumellano,” le ka khona ho sebelisana ’moho hore le ntlafatse boemo boo.—2 Bakorinthe 13:11.
MOKHAHLELO OA BORARO: BENG KA LŌNA BA BANG LE METSOALLE
ʼMè e mong ea lenyalong la bobeli ea bitsoang Marion, oa Canada, o re: “Hangata batsoali ba ka ba ne ba fa mora oa ka limpho empa ba sa fe bana ba monna oa ka. Re ne re leka hore le bona re ba rekele limpho, empa ka linako tse ling re ne re sa khone.”
Se ka u thusang: Etsa hore lelapa la hao le lecha le tle pele. Bolella beng ka uena le metsoalle hore u ikemiselitse ho atlehisa lelapa la hao le lecha. (1 Timothea 5:8) Le hoja u ke ke ua lebella hore beng ka uena le metsoalle ba rate lelapa la hao le lecha kapele, u ka ba kōpa hore ba le hlomphe le ho se le khetholle. Ba hlalosetse hore na bana ba tla utloa bohloko hakae haeba ba khetholloa.
Etsa hore batsoali ba molekane oa hao oa pele ba be le seabo bophelong ba litloholo tsa bona. ʼMè e mong oa Engelane, ea bitsoang Susan, o re: “Ke ile ka nyaloa likhoeli tse 18 ka mor’a lefu la monna oa ka ʼme batsoali ba hae ba ile ba thatafalloa ho amohela monna oa ka e mocha. Boemo bo ile ba ntlafala ha re etsa hore ba be le seabo haholoanyane bophelong ba bana, le hore bana ba ba founele ʼme ra ba leboha ka ho re tšehetsa.”
LEKA HO ETSA TJENA: Buisana le molekane oa hao ka motsoalle kapa mong ka lōna eo u thatafalloang ho sebelisana le eena ebe le leka ho fumana hore na u ka ntlafatsa boemo joang.
Likamano le beng ka lōna li ka baka mathata lenyalong la hao la bobeli. Leha ho le joalo, sebelisa keletso ea Mangolo e le hore lelapa la hao le ka fumana tlhohonolofatso ena eo Bibele e e tšepisang, ha e re: “Ntlo e tla hahuoa ka bohlale, ’me e tla tiisoa ka thata ka masene.”—Liproverbia 24:3.
^ ser. 3 Mabitso a mang a fetotsoe.
^ ser. 4 E le hore u fumane boitsebiso bo mabapi le ho sebetsana le mathata a mang, sheba lihlooho tse reng “Litsela Tsa ho Atlehisa Malapa a Lenyalo la Bobeli,” Tsoheng! ea April 2012, e hatisoang ke Lipaki Tsa Jehova.
^ ser. 8 Ho hlakile hore haeba molekane oa hao oa pele a etsa litšoso kapa a le mabifi, ho ka ʼna ha hlokahala hore u mo behele meeli e thatanyana e le hore u sireletse lelapa la hao.
IPOTSE . . .
Nka sebelisana hamolemo joang le eo e neng e le molekane oa mohats’a ka?
Re ka thusa beng ka rōna le metsoalle joang hore ba se ke ba senya lelapa la rōna esita leha ba sa hlokomele?


text:
KHAOLO EA BOHLANO
Thekollo ke Mpho ea Molimo e Khōlō ka ho Fetisisa
Thekollo ke eng?
E fanoe joang?
E ka bolela eng ho uena?
U ka bontša joang hore ua e ananela?
MPHO ea bohlokoa ka ho fetisisa eo u kileng ua e fuoa ke efe? Ha ho hlokahale hore mpho e be e bitsang chelete e ngata hore e be ea bohlokoa. Ha e le hantle, hase chelete e etsang hore mpho e be ea bohlokoa ba sebele. Ho e-na le hoo, mpho e bolela ho hoholo ho uena ha e u thabisa kapa e u fa seo u hlileng u se hlokang bophelong.
2 Har’a limpho tsohle tseo u ka ratang ho li fuoa, ho na le e ’ngoe e ikhethang ho feta tsohle. Ke mpho eo Molimo a e fileng moloko oa batho. Jehova o re file lintho tse ngata, empa mpho e khōlō ka ho fetisisa eo a re fileng eona ke sehlabelo sa thekollo sa Mora oa hae, e leng Jesu Kreste. (Matheu 20:28) Joalokaha re tla bona khaolong ena, thekollo ke mpho ea bohlokoa ka ho fetisisa eo u ka e fuoang, kaha e ka u tlisetsa thabo e khaphatsehang le ho finyella lintho tsa bohlokoa ka ho fetisisa tseo u li hlokang. Ha e le hantle, thekollo ke ponahatso e khōlō ka ho fetisisa ea lerato la Jehova ho uena.
THEKOLLO KE ENG?
3 Ka mantsoe a bonolo, thekollo ke tokisetso eo Jehova a e entseng ho lopolla moloko oa batho, kapa ho o pholosa sebeng le lefung. (Baefese 1:7) E le hore re utloisise hore na thuto ena ea Bibele e bolela’ng, re lokela ho ikhopotsa se etsahetseng serapeng sa Edene. Ke feela ha re utloisisa seo Adama a ileng a se lahla ha a etsa sebe, re ka khonang ho utloisisa bohlokoa ba thekollo ho rōna.
4 Ha Jehova a bōpa Adama, o ile a mo fa ntho e ’ngoe ea bohlokoahali—e leng bophelo bo phethahetseng ba botho. Ak’u nahane hore na seo se ne se bolela’ng ho Adama. Ho ne ho se mohla a tla kula, a tsofale kapa a shoe hobane o ne a bōpiloe a phethahetse ’meleng le kelellong. Kaha e ne e le motho ea phethahetseng, o ne a e-na le kamano e khethehileng le Jehova. Bibele e re Adama e ne e le “mora oa Molimo.” (Luka 3:38) Kahoo Adama o ne a e-na le kamano e haufi le Jehova Molimo, e kang eo mora a nang le eona le ntate ea lerato. Jehova o ne a buisana le mora oa hae ea lefatšeng, o ne a fa Adama mosebetsi o khotsofatsang a bile a mo bolella seo a se lebeletseng ho eena.—Genese 1:28-30; 2:16, 17.
5 Adama o ne a entsoe “ka setšoantšo sa Molimo.” (Genese 1:27) Seo ha se bolele hore Adama o ne a tšoana le Molimo ka chebahalo. Joalokaha re ithutile Khaolong ea 1 ea buka ena, Jehova ke moea o sa bonahaleng. (Johanne 4:24) Kahoo Jehova ha a na ’mele oa nama le mali. Hore Adama o ne a entsoe ka setšoantšo sa Molimo ho bolela hore o ne a bōpiloe a e-na le litšobotsi tse kang tsa Molimo, tse akarelletsang lerato, bohlale, toka le matla. Adama o ne a tšoana le Ntate oa hae ka tsela e ’ngoe hape ea bohlokoa ka hore o ne a e-na le bolokolohi ba ho iketsetsa liqeto. Kahoo, Adama o ne a sa tšoane le mochine o etsang feela seo o qapetsoeng hore o se etse kapa o latelang feela seo o se laetsoeng. Ho e-na le hoo, o ne a ka iketsetsa liqeto, a ikhethela se nepahetseng le se fosahetseng. Haeba a ne a ile a khetha ho mamela Molimo, a ka be a phela ka ho sa feleng Paradeiseng lefatšeng.
6 Ka hona, ho hlakile hore ha Adama a sa mamele Molimo ’me a ahloleloa lefu, o ile a lefa haboima. Sebe sa hae se ile sa etsa hore a lahleheloe ke bophelo bo phethahetseng ba botho le melemo eohle ea bona. (Genese 3:17-19) Ka masoabi, Adama ha aa ka a itahlela bophelo bona ba bohlokoa a le mong feela empa o ile a bo lahla le bakeng sa bana bao a neng a tla ba le bona nakong e tlang. Lentsoe la Molimo le re: “Sebe se ile sa kena lefatšeng ka motho a le mong [Adama] le lefu la kena ka sebe, ’me kahoo lefu la namela ho batho bohle hobane kaofela ba ne ba entse sebe.” (Baroma 5:12) Ha e le hantle, kaofela ha rōna re futsitse sebe sa Adama. Ke kahoo Bibele e reng o ile a ithekisa le ho ‘rekisa’ bana ba hae bokhobeng ba sebe le lefu. (Baroma 7:14) Ho ne ho se na tšepo ea letho bakeng sa Adama kapa Eva kaha ba ne ba khethile ho se mamele Molimo ka boomo. Empa ho thoe’ng ka bana ba bona, ho kopanyelletsa le rōna?
7 Jehova o ile a pholosa moloko oa batho ka hore a lokisetse thekollo. Thekollo ke eng? Ha e le hantle thekollo e bolela lintho tse peli. Ea pele, thekollo ke tefo e lefuoang ho lokolla kapa ho rekolla ntho e itseng. E ka ’na ea tšoantšoa le tefo e lefuoang ho lokolla motšoaruoa oa ntoa. Ea bobeli, thekollo ke tefo e koahelang, kapa e lefellang litšenyehelo tsa ntho e itseng. E tšoana le tefo e lefuoang ho koahela litšenyehelo tse bakiloeng ke kotsi e itseng. Ka mohlala, haeba motho a baka kotsi, o tla lokela ho lefa chelete e lekanang hantle le se senyehileng.
8 Ho ne ho ka khoneha joang ho koahela tahlehelo e khōlōhali eo Adama a e tliselitseng e mong le e mong oa rōna le ho re lokolla bokhobeng ba sebe le lefu? A re hlahlobeng thekollo eo Jehova a e lokiselitseng le hore na e ka bolela’ng ho uena.
KAMOO JEHOVA A FANENG KA THEKOLLO KATENG
9 Kaha ho ne ho lahlehile bophelo ba motho ea phethahetseng, bo ne bo ke ke ba rekolloa ka bophelo ba motho ea sa phethahalang. (Pesaleme ea 49:7, 8) Ho ne ho hlokahala thekollo e lekanang le se lahlehileng ka bohlokoa. Sena se lumellana le molao-motheo oa toka e phethahetseng o ngotsoeng ka Lentsoeng la Molimo, o reng: “Moea o tla ba bakeng sa moea.” (Deuteronoma 19:21) Kahoo, ke’ng e neng e ka lefella bohlokoa ba moea oa motho ea phethahetseng kapa bophelo boo Adama a bo lahlileng? Ho ne ho hlokahala bophelo ba motho e mong ea phethahetseng hore e be “thekollo e lekanang.”—1 Timothea 2:6.
10 Jehova o ile a fana ka thekollo joang? O ile a romela e mong oa bara ba hae ba phethahetseng ba moea lefatšeng. Empa Jehova ha aa ka a romela sebōpuoa leha e le sefe feela sa moea. O ile a romela Mora oa hae ea tsoetsoeng a ’notši, eo a mo nkang e le oa bohlokoa ka ho fetisisa. (1 Johanne 4:9, 10) Mora enoa o ile a ithaopela ho tloha lehaeng la hae leholimong. (Bafilipi 2:7) Joalokaha re ithutile khaolong e fetileng ea buka ena, Jehova o ile a etsa mohlolo ha a fetisetsa bophelo ba Mora enoa pōpelong ea Maria. Moea o halalelang oa Molimo o ile oa etsa hore Jesu a tsoaloe e le motho ea phethahetseng ea seng tlas’a kotlo ea sebe.—Luka 1:35.
11 Ke joang motho a le mong e neng e ka ba thekollo ea ba bangata, ha e le hantle, a rekolla batho ba limilione? Ho tlile joang hore batho ba limilione e be baetsalibe? Hopola hore ha Adama a etsa sebe, o ile a lahla lefa la bohlokoa e leng bophelo bo phethahetseng ba botho. Kahoo, o ne a ke ke a bo fetisetsa ho bana ba hae. Ho e-na le hoo, o ne a ka fetisa sebe le lefu feela. Jesu, eo Bibele e reng ke “Adama oa ho qetela,” o ne a e-na le bophelo bo phethahetseng ba botho ebile ho se mohla a kileng a etsa sebe. (1 Bakorinthe 15:45) Ka mantsoe a mang, Jesu o ile a nkela Adama sebaka e le hore a re pholose. Jesu o ile a lefella sebe sa Adama ka ho tela bophelo ba hae bo phethahetseng le ka ho mamela Molimo ka ho feletseng. Ka hona Jesu o ile a tlisetsa bana ba Adama tšepo.—Baroma 5:19; 1 Bakorinthe 15:21, 22.
12 Bibele e hlalosa ka ho qaqileng bohloko boo Jesu a ileng a bo mamella pele ho lefu la hae. O ile a shapuoa habohloko ka sephali, a khokhotheloa ka sehlōhō thupeng, ’me a shoa lefu le bohloko thupeng ea tlhokofatso. (Johanne 19:1, 16-18, 30; Sehlomathiso) Ke hobane’ng ha Jesu a ile a tlameha ho utloa bohloko hakaale? Khaolong e tla latela hamorao bukeng ena, re tla ithuta hore Satane o ile a belaella taba ea hore ho na le bahlanka ba Jehova ba ka lulang ba tšepahala tlas’a teko. Jesu o ile a fana ka karabo e molemo ka ho fetisisa qosong ea Satane, ka hore a mamelle ka botšepehi le hoja a ne a utloa bohloko haholo. Jesu o ile a bontša hore motho ea phethahetseng ea nang le bolokolohi ba ho iketsetsa liqeto o ne a ka lula a tšepahala ho Molimo ka ho feletseng ho sa tsotellehe seo Diabolose a ka ’nang a se etsa. E tlameha ebe Jehova o ile a thabisoa haholo ke ho tšepahala ha Mora enoa oa hae ea ratoang!—Liproverbia 27:11.
13 Thekollo e ile ea lefshoa joang? Ka hore Molimo a lumelle hore Mora oa hae ea phethahetseng le ea se nang sebe a bolaoe, ka la 14 khoeling ea Sejuda ea Nisane, 33 C.E. Ka hona Jesu o ile a tela bophelo ba hae bo phethahetseng ba botho “hang le ka ho ke keng ha phetoa.” (Baheberu 10:10) Ka mor’a matsatsi a mararo Jesu a shoele, Jehova o ile a mo tsosetsa bophelong ba moea. Ha Jesu a le leholimong o ile a fa Molimo bohlokoa ba bophelo ba hae bo phethahetseng ba botho boo a bo tetseng e le sehlabelo sa phapanyetsano ho rekolla bana ba Adama. (Baheberu 9:24) Jehova o ile a amohela bohlokoa ba sehlabelo sa Jesu e le thekollo e neng e hlokahala e le hore moloko oa batho o lopolloe bokhobeng ba sebe le lefu.—Baroma 3:23, 24.
SEO THEKOLLO E KA SE BOLELANG HO UENA
14 Ho sa tsotellehe boemo ba rōna ba boetsalibe, re ka thabela litlhohonolofatso tse hlollang ka lebaka la thekollo. A re hlahlobe e meng ea melemo eo mpho ena e khōlōhali eo Molimo a faneng ka eona e e tlisang hona joale le eo e tlang ho e tlisa nakong e tlang.
15Tšoarelo ea libe. Ka lebaka la ho se phethahale hoo re ho futsitseng, re tlameha ho loana ka thata ho etsa se nepahetseng. Kaofela ha rōna re etsa sebe ka seo re se buang kapa re se etsang. Empa ka lebaka la sehlabelo sa Jesu sa thekollo, re ka fumana “tšoarelo ea libe tsa rōna.” (Bakolose 1:13, 14) Leha ho le joalo, e le hore re fumane tšoarelo eo, re lokela ho baka e le kannete. Re boetse re lokela ho ipiletsa ho Jehova ka boikokobetso, re mo kōpe hore a re tšoarele motheong oa tumelo ea rōna sehlabelong sa thekollo sa Mora oa hae.—1 Johanne 1:8, 9.
16Letsoalo le hloekileng ka pel’a Molimo. Ho bonolo hore letsoalo le molato le etse hore re felloe ke tšepo re be re ikutloe re se na thuso. Empa ka lebaka la tšoarelo e tlisoang ke thekollo, Jehova ka mosa o re nolofalletsa ho mo rapela re e-na le letsoalo le hloekileng le hoja re sa phethahala. (Baheberu 9:13, 14) Sena se re nolofalletsa ho bua le Jehova ka bolokolohi. Ka hona, re ka mo atamela ka bolokolohi ka thapelo. (Baheberu 4:14-16) Ha motho a lula a e-na le letsoalo le hloekileng o ba le khotso ea kelello, oa itlhompha ebile o lula a thabile.
17Tšepo ea bophelo bo sa feleng lefatšeng la paradeise. Baroma 6:23 e re: “Moputso oo sebe se o lefang ke lefu.” Temana eo ha e tsoela pele e re: “Empa mpho eo Molimo a fanang ka eona ke bophelo bo sa feleng ka Kreste Jesu Morena oa rōna.” Khaolong ea 3 ea buka ena, re buile ka litlhohonolofatso tseo Paradeise e tlang ea lefatšeng e tlang ho li tlisa. (Tšenolo 21:3, 4) Re ka fumana litlhohonolofatso tseo tsohle, tse akarelletsang ho phela ka ho sa feleng re phela hantle ’meleng, hobane Jesu a re shoetse. E le hore re fumane litlhohonolofatso tseo, re lokela ho bontša hore re ananela mpho ea thekollo.
U KA BONTŠA JOANG HORE UA E ANANELA?
18 Ke hobane’ng ha re lokela ho leboha Jehova ka ho tebileng ka thekollo? Mpho e ba ea bohlokoa ka ho khetheha ha ea faneng ka eona a tetse nako, a entse boiteko a bile a kene litšenyehelong ka lebaka la eona. Re ameha ka ho teba ha re bona hore mpho eo e bontša lerato la sebele leo mofani a re ratang ka lona. Thekollo ke mpho ea bohlokoa ho feta tsohle, kaha Molimo o entse boitelo bo boholo ka ho fetisisa ha a fana ka eona. Johanne 3:16 e re: “Molimo o ratile lefatše haholo hoo a ileng a fana ka Mora oa hae ea tsoetsoeng a ’notši.” Thekollo ke bopaki bo hlaheletseng ka ho fetisisa ba hore Jehova oa re rata. E boetse e paka hore Jesu oa re rata, kaha o ile a ithaopela ho tela bophelo ba hae molemong oa rōna. (Johanne 15:13) Ka hona mpho ea thekollo e lokela ho re kholisa hore Jehova le Mora oa hae baa re rata re le batho ka bomong.—Bagalata 2:20.
19 Joale, u ka bontša joang hore u ananela mpho ea Molimo ea thekollo? Ntlha ea pele, ithute ho eketsehileng ka Mofani e Moholo oa eona, e leng Jehova. (Johanne 17:3) Ho ithuta Bibele u sebelisa buka ena ho tla u thusa hore u mo tsebe ka ho eketsehileng. Ha tsebo ea hao ka Jehova e ntse e eketseha, u tla mo rata ka ho teba. Lerato leo le tla etsa hore u batle ho mo khahlisa.—1 Johanne 5:3.
20Bontša tumelo sehlabelong sa Jesu sa thekollo. Jesu o ile a re: “Ea bontšang tumelo ho Mora o na le bophelo bo sa feleng.” (Johanne 3:36) Re ka bontša tumelo joang ho Jesu? Tumelo eo ha e bontšoe ka mantsoe feela. Jakobo 2:26 e re: “Tumelo e se nang mesebetsi e shoele.” E, tumelo ea sebele e pakoa ke “mesebetsi,” ka mantsoe a mang, e pakoa ke liketso tsa rōna. Tsela e ’ngoe eo re bontšang ka eona hore re na le tumelo ho Jesu ke ha re etsa sohle se matleng a rōna ho mo etsisa, eseng feela ka seo re se buang empa le ka seo re se etsang.—Johanne 13:15.
21E-ba teng moketeng oa selemo le selemo oa Lijo Tsa Shoalane Tsa Morena. Bosiung ba la 14 Nisane, 33 C.E., Jesu o ile a theha mokete o khethehileng oo Bibele e reng ke oa “lijo tsa shoalane tsa Morena.” (1 Bakorinthe 11:20; Matheu 26:26-28) Mokete ona o boetse o bitsoa Sehopotso sa lefu la Kreste. Jesu o ile a o theha e le ha a thusa baapostola ba hae le ba bang bohle bao e neng e tla ba Bakreste ba ’nete ka mor’a bona hore ba lule ba hopola hore ka lefu la hae e le motho ea phethahetseng, o ile a tela moea oa hae kapa bophelo ba hae e le thekollo. Jesu o ile a fana ka taelo ena mabapi le mokete ona: “Le ’ne le etse sena ho nkhopola.” (Luka 22:19) Ho keteka Sehopotso ho re hopotsa hore Jehova le Jesu ba bonahalitse lerato le leholo ka thekollo. Re ka bontša hore re ananela thekollo ka ho ba teng moketeng oa Sehopotso sa lefu la Jesu o tšoaroang selemo le selemo.*
22 Ka sebele thekollo eo Jehova a faneng ka eona ke mpho ea bohlokoa haholo. (2 Bakorinthe 9:14, 15) Mpho ena ea bohlokoahali e ka ruisa esita le ba shoeleng molemo. Khaolo ea 6 le ea 7 li tla hlalosa hore na joang.
SEO BIBELE E SE RUTANG
- Thekollo ke tokisetso eo Jehova a e sebelisang ho lopolla moloko oa batho sebeng le lefung.—Baefese 1:7.
- Jehova o fane ka thekollo ka ho romela Mora oa hae ea tsoetsoeng a ’notši lefatšeng ho tla re shoela.—1 Johanne 4:9, 10.
- Ka lebaka la thekollo, re tšoareloa libe, re ba le letsoalo le hloekileng le tšepo ea ho phela ka ho sa feleng.—1 Johanne 1:8, 9.
- Re bontša hore re ananela thekollo ka ho ithuta ho eketsehileng ka Jehova, ho bontša tumelo sehlabelong sa Jesu sa thekollo le ka ho ba teng Lijong Tsa Shoalane Tsa Morena.—Johanne 3:16.
* Ho fumana boitsebiso bo eketsehileng ka se boleloang ke Lijo Tsa Shoalane Tsa Morena, bona Sehlomathiso.
Lipotso Tsa Sehlooho se Ithutoang
1, 2. (a) Mpho e ba ea bohlokoa haholo ho uena ha e le joang? (b) Ke hobane’ng ha ho ka thoe thekollo ke mpho ea bohlokoa ka ho fetisisa eo u ka e fuoang?
3. Thekollo ke eng, hona re lokela ho utloisisa eng pele e le hore re tle re utloisise bohlokoa ba mpho ee?
4. Bophelo bo phethahetseng ba botho bo ne bo bolela’ng ho Adama?
5. Bibele e bolela’ng ha e re Adama o ne a entsoe “ka setšoantšo sa Molimo”?
6. Adama o ile a lahleheloa ke eng ha a sa mamele Molimo, hona bana ba hae ba ile ba ameha joang?
7, 8. Ha e le hantle thekollo e bolela lintho life tse peli?
9. Ho ne ho hlokahala thekollo ea mofuta ofe?
10. Jehova o ile a fana ka thekollo joang?
11. Motho a le mong e ne e ka ba thekollo ea batho ba limilione joang?
12. Ho utloa bohloko ha Jesu ho ile ha bontša eng?
13. Thekollo e ile ea lefshoa joang?
14, 15. E le hore re fumane “tšoarelo ea libe tsa rōna,” re lokela ho etsa’ng?
16. Ke’ng e re nolofalletsang ho rapela Molimo re e-na le letsoalo le hloekileng, hona ho ba le letsoalo le hloekileng ke habohlokoa hakae?
17. Re ka fumana litlhohonolofatso life kahobane Jesu a re shoetse?
18. Ke hobane’ng ha re lokela ho leboha Jehova ha a re file thekollo?
19, 20. U ka bontša ka litsela life hore u ananela mpho ea Molimo ea thekollo?
21, 22. (a) Ke hobane’ng ha re lokela ho ba teng moketeng oa selemo le selemo oa Lijo Tsa Shoalane Tsa Morena? (b) Khaolo ea 6 le ea 7 li tla hlalosa eng?


text:
Ke Khahloa ke Batho ba Bong bo Tšoanang le ba Ka—Na Seo se Bolela Hore ke Gay?
Ho hang!
Seo e leng ’nete: Hangata ho khahloa ke batho ba bong bo tšoanang le ba hao, ke boikutlo bo iphetelang ka mor’a nako e itseng.
Ke sona seo Lisette, ea lilemo li 16, a ileng a ithuta sona. O re: “
Ha ke ntse ke ithuta baeloji sekolong, ke ile ka hlokomela hore lihomone lia feto-fetoha lilemong tsa bocha. Ruri ke nahana hore haeba bacha ba bangata ba ne ba utloisisa ’mele ea bona haholoanyane, ba ne ba tla bona hore ho khahloa ke batho ba bong bo tšoanang le ba bona ke ntho ea nakoana ’me ba ne ba ke ke ba ikutloa ba tlameha hore e be li-gay.”
Empa ho thoe’ng haeba u ntse u tsoela pele ho khahloa ke batho ba bong bo tšoanang le ba hao? Na Molimo o khopo ha a re batho ba khahloang ke ba bong bo tšoanang le ba bona ba qobe bosodoma?
Haeba potso eo ea ho qetela u e araba ka e, u lokela ho tseba hore monahano o joalo o thehiloe maikutlong a fosahetseng a hore batho ba lokela ho latela litakatso tsa bona tsa ho kopanela liphate. Bibele e tlotla batho ka ho ba tiisetsa hore ba ka khetha ho se latele litakatso tsa bona tsa ho kopanela liphate.
Bibele ha e bue ntho e sa utloahaleng. E mpa e laela batho ba lakatsang ho kopanela boitšoarong ba bosodoma hore ba etse se tšoanang le se lebeletsoeng ho ba khahloang ke ba bong bo fapaneng—e leng hore ‘
ba balehele bohlola.’ (1 Bakorinthe 6:18) Ke ’nete hore banna le basali ba limilione ba lakatsang ho latela melao ea Bibele ba sebelisa boitšoaro ho sa tsotellehe liteko tseo ba ka ’nang ba tobana le tsona. Ba khahloang ke batho ba bong bo tšoanang le ba bona ba ka etsa se tšoanang haeba ruri ba batla ho khahlisa Molimo.


text:
Tìm kiếm bài viết trước khi đăng bài mới nhé!
Forum Chứng khoán | Nghệ thuật sống | Chém gió | Nhận tìm bất cứ gì
Related search: bong hoa moi map heroes 3 voz, bong hoa moi map heroes 3 forum, bong hoa moi map heroes 3 post, bong hoa moi map heroes 3 hd, high quality bong hoa moi map heroes 3, viva bong hoa moi map heroes 3, bong hoa moi map heroes 3 tutorial, bong hoa moi map heroes 3 tron bo free download xem phim online, bong hoa moi map heroes 3 do an, update bong hoa moi map heroes 3, ebook bong hoa moi map heroes 3, hoi dap bong hoa moi map heroes 3, thac mac bong hoa moi map heroes 3, thao luan dien dan bong hoa moi map heroes 3, bong hoa moi map heroes 3 vietsub, bong hoa moi map heroes 3 tai lieu, bong hoa moi map heroes 3 hoc tap, bong hoa moi map heroes 3 cong cu, bong hoa moi map heroes 3 phan mem, bong hoa moi map heroes 3 download, trial bong hoa moi map heroes 3, Huong dan bong hoa moi map heroes 3, Giai dap bong hoa moi map heroes 3, webtretho bong hoa moi map heroes 3, 720 bong hoa moi map heroes 3 youtube, bong hoa moi map heroes 3 luan van, bong hoa moi map heroes 3 do an ,bong hoa moi map heroes 3 mediafire, bong hoa moi map heroes 3 4share, 1 link bong hoa moi map heroes 3, fshare bong hoa moi map heroes 3, bong hoa moi map heroes 3 2014


text:
Na Likoluoa Tsa Tlhaho ke Kotlo e Tsoang ho Molimo?
Karabo ea Bibele
Bibele ha e rute hore likoluoa tsa tlhaho tseo re li bonang kajeno li bakoa ke Molimo. Likahlolo tsa Molimo tse hlalosoang ka Bibeleng li fapane hōle le likoluoa tsa tlhaho.
Molimo oa khetha.
Bibele e re: “Motho o bona se bonahalang mahlong; empa ha e le Jehova, o bona seo pelo e leng sona.”—1 Samuele 16:7.
Jehova o bala se ka lipelong tsa batho ʼme o timetsa feela bao a nkang hore ba khopo.—Genese 18:23-32.
Molimo o romela litemoso pele, ka ho etsa joalo, o fa ba mo mamelang monyetla oa ho pholoha.
Ka lehlakoreng le leng, likoluoa tsa tlhaho li etsahala ka mor’a temoso e khutšoanyane kapa ntle ho temoso, ʼme ha li khethe ha li bolaea le ha li lematsa. Ka tsela e itseng, batho ba fetelelitse likoluoa tse joalo ka ho senya tikoloho le ka ho haha libakeng tse atisang ho ba le litšisinyeho tsa lefatše, meroallo le maemo a feteletseng a leholimo.


text:
Sona sona khame mora lyrics
Recent and popular Tag cloud - Mp3SongsPk.info: Free Download Sona sona khame mora mp3 song, Sona sona khame mora song play, online play Sona sona khame mora song, listen Sona sona khame mora songs, Sona sona khame mora lyrics, Sona sona khame mora play song, Sona sona khame mora mp3 song, play online Sona sona khame mora, free Sona sona khame mora lyrics, Sona sona khame mora listen. Free Download Sona sona khame mora mp3 song, Sona sona khame mora song lyrics, Sona sona khame mora hindi lyrics, Sona sona khame mora download song lyrics, Free download Sona sona khame mora mp3 song lyrics, Sona sona khame mora mp3 song listen online, Sona sona khame mora mp3 song play online, Sona sona khame mora full mp3 song, Sona sona khame mora complete lyrics, Sona sona khame mora bollywood mp3 song, Sona sona khame mora hindi bollywood song, Mp3 song Sona sona khame mora free play online, Sona sona khame mora hindi bollywood play online, Sona sona khame mora songspk, Download full Sona sona khame mora mp3 lyrics, Songspk Sona sona khame mora, Hindi bollywood song Sona sona khame mora play online, Sona sona khame mora free mp3 song listen online, Hindi mp3 Sona sona khame mora bollywood songs


text:
Letšoao la 666 le Bolela’ng?
Karabo ea Bibele
Ho ea ka buka ea ho qetela ka Bibeleng, letšoao la 666 ke palo, kapa lebitso la sebata se neng se na le lihlooho tse supileng le manaka a leshome se tsoang ka leoatleng. (Tšenolo 13:
Hase letšoao feela. Mabitso a tsoang ho Molimo a na le moelelo. Ka mohlala, Molimo o ile a reha motho eo lebitso la hae e neng e le Abrame, e bolelang “Ntate ea Phahameng (ea Tlotlisoang),” hore e be Abrahama, e bolelang “Ntate oa Bongata (oa letšoele),” ha Molimo a ne a tšepisa hore O tla etsa Abrahama hore e be “ntat’a lichaba tse ngata.” (Genese 17:5, mongolo o botlaaseng ba leqephe) Ka ho tšoanang, Molimo o ile a reha sebata 666 e le letšoao le hlalosang seo se ka se etsang.
Palo tšelela e emela ho se phethahale. Hangata lipalo li sebelisoa ho tšoantšetsa ntho e itseng ka Bibeleng. Ka ho tšoanang, palo supa e emela ho fella kapa phetheho. Kaha palo tšelela e haella ka ’ngoe feela hore e etse supa, e ka emela ntho e sa fellang kapa e nang le sekoli mahlong a Molimo ’me e ka amahanngoa le lira tsa Molimo.
E phetoa hararo bakeng sa khatiso. Ka linako tse ling Bibele e hatisa taba ka ho e pheta ka makhetlo a mararo. (Tšenolo 4:8; 8:
Letšoao la sebata
Bibele e re batho ba fumana “letšoao la sebata” hobane ba le latela “ka ho hlolloa,” ho isa boholeng ba ho le rapela. (Tšenolo 13:
Letšoao la sebata le behoa joang letsohong le letona kapa phatleng ea motho? (Tšenolo 13:16) Mabapi le litaelo tsa hae ho sechaba sa Iseraele, Molimo o ile a re: “Le a tlame e le pontšo matsohong a lōna, ’me e tla ba lebanta le roaloang phatleng pakeng tsa mahlo a lōna.” (Deuteronoma 11:18) Sena se ne se sa bolele hore, Baiseraele ba lokela ho tšoaea matsoho le liphatla tsa bona ka tsela ea sebele, empa se ne se bolela hore mantsoe a Molimo a ne a tla tataisa lintho tsohle tseo ba li etsang le tseo ba li nahanang. Ka ho tšoanang, ho e-na le ho ba ntho ea sebele e kang thatho ea 666, letšoao la sebata le ne le emela batho ba neng ba lumella mekhatlo ea lipolotiki hore e laole bophelo ba bona. Batho ba nang le letšoao la sebata ba ipeha ka lehlakoreng la bahanyetsi ba Molimo.
^ ser. 8 U ka boela ua bala buka ea Nationalism in a Global Era, leqepheng la 134; le ea Nationalism and the Mind: Essays on Modern Culture, leqepheng la 94.


text:
KHAOLO EA LESHOME LE METSO E TŠELETSENG
Emela Borapeli ba ’Nete ka Tieo
Bibele e ruta eng ka ho sebelisa litšoantšo le ho rapela balimo?
Bakreste ba talima matsatsi a phomolo a bolumeli joang?
U ka hlalosetsa ba bang seo u se lumelang joang empa u sa ba khopise?
A RE re u fumana hore motse oohle oo u lulang ho oona o silafalitsoe. Motho e mong o ’nile a lahlela litšila tse chefo ka sekhukhu sebakeng seo, ’me joale bophelo bo kotsing. U ne u tla etsa’ng? Ha ho pelaelo hore u ne u tla tloha sebakeng seo haeba ho khoneha. Empa le ka mor’a moo, u ne u ntse u tla lokela ho nahana ka potso ena e tebileng, ‘Na ebe ke hahlametsoe ke chefo eo?’
2 Boemo boa tšoana le tabeng ea bolumeli ba bohata. Bibele e ruta hore borapeli boo bo silafalitsoe ke lithuto tse sa hloekang le mekhoa e sa hloekang. (2 Bakorinthe 6:17) Ke kahoo e leng habohlokoa hore u tsoe “Babylona e Moholo,” e leng ’muso oa lefatše oa bolumeli ba bohata. (Tšenolo 18:2, 4) Na u se u tsoile ho eona? Haeba ho joalo, rea u babatsa. Empa ha ho amehe feela taba ea ho ikarola kapa ho itokolla bolumeling ba bohata. Ka mor’a moo, u lokela ho ipotsa, ‘Na ho na le mesaletsa e itseng ea borapeli ba bohata e saletseng ho ’na?’ Nahana ka mehlala e seng mekae.
HO SEBELISA LITŠOANTŠO LE HO RAPELA BALIMO
3 Batho ba bang ba qetile lilemo ba e-na le litšoantšo kapa litempelana mahaeng a bona. Na ho joalo le ka uena? Haeba ho joalo, u ka ’na ua utloa taba ea ho rapela Molimo u sa sebelise lithuso tseo tse bonahalang e le e makatsang kapa ua nahana hore ho etsa joalo ho fosahetse. U ka ba ua ikutloa u sa batle ho arohana le tse ling tsa tsona. Empa ke Molimo ea bolelang tsela eo a lokelang ho rapeloa ka eona, ’me Bibele e ruta hore ha a batle ha re sebelisa litšoantšo. (Exoda 20:4, 5; Pesaleme ea 115:4-8; Esaia 42:8; 1 Johanne 5:21) Kahoo u ka emela borapeli ba ’nete ka tieo ka hore u senye lintho leha e le life tseo u nang le tsona tse amanang le borapeli ba bohata. Etsa sohle se matleng a hao hore u li talime ka tsela eo Jehova a li talimang ka eona—e le ntho “e manyala.”—Deuteronoma 27:15.
4 Ho rapela balimo le hona ho tloaelehile malumeling a mangata a bohata. Pele ba bang ba ithuta ’nete ea Bibele, ba ne ba lumela hore bafu baa phela maholimong a sa bonahaleng le hore ba ka thusa ba phelang kapa hona ho ba ntša kotsi. Mohlomong u ne u tloaetse ho etsa lintho tse ngata e le ha u leka ho khahlisa balimo ba hao. Empa joalokaha u ithutile Khaolong ea 6 ea buka ena, bafu ha ba phele kae-kae sebakeng se itseng. Kahoo, ha ho thuse letho ho leka ho buisana le bona. Melaetsa leha e le efe e utloahalang eka e tsoa ho moratuoa ea shoeleng ha e le hantle e tsoa ho bademona. Ke kahoo Jehova a ileng a thibela Baiseraele ho leka ho buisana le bafu kapa ho kopanela mofuteng leha e le ofe oa tšebelisano le meea.—Deuteronoma 18:10-12.
5 U ka etsa’ng haeba u ne u tloaetse ho sebelisa litšoantšo kapa hona ho rapela balimo borapeling boo u neng u le ho bona pele? Bala litemana tsa Bibele tse u bontšang kamoo Molimo a talimang lintho tseo kateng u be u thuise ka tsona. Rapela Jehova letsatsi le leng le le leng u mo bolelle hore u lakatsa ho emela borapeli ba ’nete ka tieo, ’me u kōpe hore a u thuse hore u nahane ka tsela eo a nahanang ka eona.—Esaia 55:9.
BAKRESTE BA PELE BA NE BA SA KETEKE KERESEMESE
6 Bolumeli ba bohata bo ka silafatsa borapeli ba motho tabeng ea matsatsi a tloaelehileng a phomolo. Ka mohlala, nahana ka Keresemese. Batho ba lumela hore Keresemese ke mokete oa ho ikhopotsa tsoalo ea Jesu Kreste, ’me hoo e batlang e le malumeli ’ohle a ipolelang hore ke a Bokreste aa e keteka. Empa ha ho letho le bontšang hore barutuoa ba Jesu ba lekholong la pele la lilemo ba ne ba keteka letsatsi leo la phomolo. Buka e bitsoang Sacred Origins of Profound Things e re: “Ka lilemo tse makholo a mabeli Kreste a hlahile, ho ne ho se motho ea tsebang hore na ha e le hantle o hlahile neng, ebile e ne e le batho ba seng bakae feela ba thahasellang ho tseba seo.”
7 Esita le haeba barutuoa ba Jesu ba ne ba tseba hantle letsatsi leo a hlahileng ka lona, ba ne ba ntse ba sa tl’o le keteka. Hobane’ng? Hobane joalokaha The World Book Encyclopedia e bolela, Bakreste ba pele “ba ne ba nka ho keteka letsatsi la motho la tsoalo e le moetlo oa bohetene.” Mekete feela ea matsatsi a tsoalo e boletsoeng ka Bibeleng ke ea babusi ba babeli ba neng ba sa rapele Jehova. (Genese 40:20; Mareka 6:21) Mekete ea matsatsi a tsoalo e ne e boetse e tšoareloa ho tlotlisa melimo ea bohata. Ka mohlala, Baroma ba ne ba keteka letsatsi la tsoalo ea molimotsana Diana ka la 24 May. Ka letsatsi le hlahlamang leo, ba ne ba keteka letsatsi la tsoalo ea molimo oa bona oa letsatsi, e leng Apollo. Kahoo, mekete ea matsatsi a tsoalo e ne e amahanngoa le bohetene, eseng Bokreste.
8 Ho na le lebaka le leng leo ka lona Bakreste ba lekholong la pele la lilemo ba neng ba ke ke ba keteka letsatsi la tsoalo ea Jesu. Ho ka etsahala hore ebe barutuoa ba hae ba ne ba tseba hore mekete ea matsatsi a tsoalo e tsamaisana le tumela-khoela. Ka mohlala, Bagerike le Baroma ba bangata ba mehleng ea boholo-holo ba ne ba lumela hore ho na le moea o bang teng ha motho e mong le e mong a tsoaloa ’me moea oo o sireletsa motho eo bophelong bohle ba hae. Buka ea The Lore of Birthdays e re: “Moea oo o na le kamano ea mohlolo le molimo oo letsatsi la oona la tsoalo le tšoanang le la motho eo.” Ka sebele Jehova o ne a ke ke a khahlisoa ke mokete leha e le ofe o amahanyang Jesu le tumela-khoela. (Esaia 65:11, 12) Joale ho tlile joang hore batho ba bangata hakaale ba keteke Keresemese?
TŠIMOLOHO EA KERESEMESE
9 E bile feela ha ho se ho fetile lilemo tse makholo ka mor’a hore Jesu a phele lefatšeng moo batho ba ileng ba qala ho keteka tsoalo ea Jesu ka la 25 December. Empa leo e ne e se letsatsi leo Jesu a tsoetsoeng ka lona, kaha kamoo ho bonahalang kateng o hlahile ka October.# Joale ke hobane’ng ha ho ile ha khethoa la 25 December? Mohlomong batho ba bang bao hamorao ba ileng ba ipolela hore ke Bakreste “ba ne ba lakatsa hore letsatsi leo le tsamaisane le mokete oa bohetene oa Baroma o neng o keteka ‘letsatsi la tsoalo ea letsatsi le sa hlōloeng.’” (The New Encyclopædia Britannica) Nakong ea mariha, ha letsatsi le ne le bonahala le se matla hakaalo, bahetene ba ne ba tšoara mekete e le hore mohloli ona oa mofuthu le leseli o khutle maetong a oona a hōle. Ho ne ho lumeloa hore la 25 December ke lona letsatsi leo ka lona letsatsi le qalang ho khutla. Baeta-pele ba bolumeli ba ile ba amohela mokete ona ’me ba leka ho etsa hore o bonahale eka ke oa “Bokreste,” e le ha ba leka ho sokolla bahetene.
10 Ke khale ho tsejoa taba ea hore Keresemese e simolohile boheteneng. Lilemong tsa bo-1600, Keresemese e ile ea thibeloa Engelane le likoloneng tse ling tsa Amerika hobane e sa simolohe ka Mangolong. Motho leha e le ofe ea neng a lula hae a sa ee mosebetsing ka letsatsi la Keresemese o ne a lokela ho lefa kotlo. Leha ho le joalo, ka mor’a nakoana meetlo ea khale e ile ea khutla e se e bile e e-na le e meng e mecha. Keresemese e ile ea boela ea e-ba letsatsi le leholo la phomolo, ’me le kajeno e sa le lona linaheng tse ngata. Empa kaha Keresemese e amana le bolumeli ba bohata, ba batlang ho khahlisa Molimo ha ba e keteke kapa hona ho keteka matsatsi a mang a phomolo a simolohileng borapeling ba bohetene.%
NA HO HLILE HOA TSOTELLEHA HORE NA A SIMOLOHILE HOKAE?
11 Batho ba bang baa lumela hore matsatsi a phomolo a kang la Keresemese a simolohile boheteneng empa ba ntse ba nka hore ha ho phoso ho a keteka. Ha e le hantle, batho ba bangata ha ba nahane ka borapeli ba bohata ha ba keteka matsatsi a phomolo. Mekete eo e boetse e fa malapa monyetla oa hore a be hammoho. Na ke kamoo u ikutloang kateng? Haeba ho joalo, e ka ’na eaba ntho e etsang hore u bone ho le thata ho emela borapeli ba ’nete ka tieo ke lerato leo u ratang ba lelapa ka lona, hase hobane u rata bolumeli ba bohata. Kholiseha hore Jehova, ea simolotseng lelapa, o batla hore u be le kamano e ntle le beng ka uena. (Baefese 3:14, 15) Empa u ka matlafatsa kamano eo ka litsela tseo Molimo a li amohelang. Moapostola Pauluse o ile a ngola tjena mabapi le seo re lokelang ho ameha ka sona ka ho teba, a re: “Le ’ne le nepisise hore na ke sefe se amohelehang ho Morena.”—Baefese 5:10.
12 Mohlomong u nka hore tšimoloho ea matsatsi a phomolo ha e amane hakaalo le tsela eo a ketekoang ka eona kajeno. Na ho hlile hoa tsotelleha hore na a simolohile hokae? E, hoa tsotelleha! Ka mohlala: A re re u bona pompong e ntse e pitika ka har’a foro. Na u ne u tla thonaka pompong eo ebe ua e ja? Che! Pompong eo e litšila. Joaloka pompong eo, matsatsi a phomolo a ka ’na a bonahala a le monate, empa a tsoa libakeng tse sa hloekang. E le hore re emele borapeli ba ’nete ka tieo, re lokela ho ikutloa joaloka moprofeta Esaia, ea ileng a re ho barapeli ba ’nete: “Le se ke la ama letho le sa hloekang.”—Esaia 52:11.
E-BA MASENE HA U SEBELISANA LE BA BANG
13 Ho ka ’na ha hlaha mathata ha u khetha ho se kopanele matsatsing a phomolo. Ka mohlala, basebetsi-’moho le uena ba ka ’na ba ipotsa hore na ke hobane’ng ha u sa kopanele linthong tse itseng tse etsoang mosebetsing ka letsatsi le itseng la phomolo. U tla etsa’ng haeba u fuoa mpho ea Keresemese? Na e tla ba phoso ho e amohela? Ho thoe’ng haeba molekane oa hao oa lenyalo a sa lumele seo u se lumelang? U ka etsa’ng ho tiisa hore bana ba hao ha ba ikutloe eka ba fetoa ke lintho hobane ba sa keteke matsatsi a phomolo?
14 Ho hlokahala hore motho a sebelise kahlolo e molemo e le hore a tsebe ho sebetsana ka katleho le boemo ka bonngoe. Haeba motho a mpa a u lakaletsa letsatsi le monate la phomolo, u ka ’na ua mo leboha feela. Empa a re nke hore ke motho eo u bonanang le eena letsatsi le leng le le leng kapa eo u sebetsang le eena. Boemong boo, u ka ’na ua khetha ho mo hlalosetsa ho eketsehileng. Maemong ’ohle, u lokela ho ba masene. Bibele ea eletsa: “Seo le se buang kamehla e ke e be se nang le mosa, se nōkiloeng ka letsoai, e le hore le tsebe kamoo le tšoanelang ho fana ka karabo ho e mong le e mong.” (Bakolose 4:6) E-ba seli hore u se ke ua bontša ho hlokela ba bang tlhompho. Ho e-na le hoo, ba hlalosetse boemo ba hao hantle. Hlakisa hore ha u khahlanong le taba ea ho fana ka limpho le ea ho etsa ’moka empa hore u khetha ho etsa lintho tseo ka nako e ’ngoe.
15 Ho thoe’ng haeba motho e mong a batla ho u fa mpho? Moo ho tla itšetleha ka maemo. Motho ea u fang mpho a ka ’na a re: “Kea tseba hore ha u keteke letsatsi lena la phomolo. Empa ke batla ho u fa mpho ena.” U ka ’na ua etsa qeto ea hore ho amohela mpho eo maemong ao ha ho tšoane le ho kopanela letsatsing la phomolo. Ho hlakile hore haeba motho ea u fang mpho a sa tsebe seo u se lumelang, u ka ’na ua mo hlalosetsa hore ha u keteke letsatsi leo la phomolo. Sena se ka ’na sa u thusa hore u hlalose hore na ke hobane’ng ha u amohela mpho eo empa uena u sa fane ka mpho ketsahalong eo. Ka lehlakoreng le leng, e ka ba bohlale hore u se ke ua amohela mpho eo haeba e fanoa ka sepheo se hlakileng sa ho bontša hore ha u khomarele seo u se lumelang kapa hore ua sekisetsa ha u fumana lintho tse bonahalang.
HO THOE’NG KA LITHO TSA LELAPA?
16 Ho thoe’ng haeba litho tsa lelapa li sa lumele seo u se lumelang? Le mona e-ba masene. Ha ho hlokahale hore u phehe khang ka moetlo kapa mokete o mong le o mong oo beng ka uena ba khethang ho o keteka. Ho e-na le hoo, hlompha tokelo eo ba nang le eona ea ho ba le maikutlo a bona, feela joalokaha le uena u batla hore ba hlomphe maikutlo a hao. (Matheu 7:12) Qoba ntho leha e le efe e tla etsa hore u kopanele letsatsing la phomolo. Leha ho le joalo, nahanela maemo ha ho tluoa linthong tse sa amaneng ka ho toba le mokete. Ho hlakile hore ka linako tsohle u lokela ho etsa lintho ka tsela e tla u siea ka letsoalo le letle.—1 Timothea 1:18, 19.
17 U ka etsa’ng e le hore bana ba hao ba se ke ba ikutloa eka ba fetoa ke lintho hobane ba sa keteke matsatsi a phomolo a sa lumellaneng le Mangolo? Taba-khōlō e itšetlehile ka seo u se etsang ka linako tse ling har’a selemo. Batsoali ba bang ba lokisetsa hore ba fe bana ba bona limpho ka linako tse itseng. Mpho e ’ngoe e ntle ka ho fetisisa eo u ka e fang bana ba hao ke nako ea hao le tlhokomelo ea hao e lerato.
PHELA KA BORAPELI BA ’NETE
18 E le hore u khahlise Molimo, u lokela ho furalla borapeli ba bohata ’me u emele borapeli ba ’nete ka tieo. See se akarelletsa eng? Bibele e re: “A re nahanelaneng hore re susumeletsane leratong le mesebetsing e metle, re sa tlohele ho bokana ha rōna, joalokaha ba bang ba e-na le tloaelo eo, empa re khothatsana, ’me re etsa joalo haholo kaha le bona letsatsi le ntse le atamela.” (Baheberu 10:24, 25) Liboka tsa Bokreste ke liketsahalo tse thabisang tseo ho tsona u ka rapelang Molimo ka tsela eo a e amohelang. (Pesaleme ea 22:22; 122:1) Libokeng tseo, Bakreste ba tšepahalang baa “khothatsana.”—Baroma 1:12.
19 Tsela e ’ngoe eo u ka emelang borapeli ba ’nete ka tieo ka eona ke ka ho bolella ba bang lintho tseo u ithutileng tsona ha u ntse u ithuta Bibele le Lipaki Tsa Jehova. Batho ba bangata ba hlile baa ‘feheloa le ho bobola’ ka lebaka la bokhopo bo etsahalang lefatšeng kajeno. (Ezekiele 9:4) Mohlomong u tseba batho ba bang ba boemong boo. Ke hobane’ng ha u sa bue le bona ka tšepo eo u nang le eona ka bokamoso e thehiloeng Bibeleng? Ha u ntse u kopanela le Bakreste ba ’nete ’me u bolella ba bang linnete tse hlollang tsa Bibele tseo u ithutileng tsona, u tla fumana hore takatso leha e le efe ea ho kopanela meetlong ea borapeli ba bohata eo e ka ’nang eaba e sa saletse pelong ea hao e tla nyamela butle-butle. Kholiseha hore u tla thaba haholo u be u hlohonolofatsoe ka ho enneng haeba u emela borapeli ba ’nete ka tieo.—Malakia 3:10.
SEO BIBELE E SE RUTANG
- Ba borapeling ba ’nete ha baa lokela ho sebelisa litšoantšo kapa ho rapela balimo.—Exoda 20:4, 5; Deuteronoma 18:10-12.
- Ho fosahetse ho kopanela meketeng e simolohileng boheteneng.—Baefese 5:10.
- Bakreste ba ’nete ba lokela ho ba masene ha ba hlalosetsa ba bang seo ba se lumelang.—Bakolose 4:6.
* Bona Sehlomathiso.
# Saturnalia le eona e ile ea tlatsetsa ho khethoeng ha la 25 December. Mokete ona o neng o tlotlisa molimo oa Baroma oa temo o ne o tšoaroa ka la 17 ho isa ho la 24 December. Nakong ea Saturnalia ho ne ho ketekoa, ho ithabisoa ho bile ho fanoa ka limpho.
% Ho fumana boitsebiso mabapi le hore na Bakreste ba ’nete ba talima matsatsi a mang a tloaelehileng a phomolo joang, bona Sehlomathiso.
Lipotso Tsa Sehlooho se Ithutoang
1, 2. U lokela ho ipotsa potso efe ha u se u tsoile bolumeling ba bohata, hona u nahana hore ke hobane’ng ha seo e le sa bohlokoa?
3. (a) Bibele e re’ng ka ho sebelisa litšoantšo, hona ke hobane’ng ha ba bang ba ka ’na ba thatafalloa ho amohela tsela eo Molimo a li talimang ka eona? (b) U lokela ho etsa’ng ka lintho leha e le life tseo u nang le tsona tse amanang le borapeli ba bohata?
4. (a) Re tseba joang hore ho rapela balimo ha ho thuse letho? (b) Ke hobane’ng ha Jehova a ile a thibela batho ba hae ho kopanela mofuteng leha e le ofe oa tšebelisano le meea?
5. U ka etsa’ng haeba u ne u tloaetse ho sebelisa litšoantšo kapa ho rapela balimo bolumeling boo u neng u le ho bona?
6, 7. (a) Batho ba lumela hore Keresemese ke mokete oa ho ikhopotsa eng, hona na balateli ba Jesu ba lekholong la pele la lilemo ba ne ba e keteka? (b) Mekete ea matsatsi a tsoalo e ne e amahanngoa le eng nakong ea barutuoa ba Jesu ba pele?
8. Hlalosa hore na mekete ea matsatsi a tsoalo e amana joang le tumela-khoela.
9. Ho tlile joang hore la 25 December le nkoe e le letsatsi la ho keteka tsoalo ea Jesu?
10. Ke hobane’ng ha nakong e fetileng batho ba bang ba ne ba sa keteke Keresemese?
11. Ke hobane’ng ha batho ba bang ba keteka matsatsi a phomolo, empa rōna re lokela ho ameha ka eng ka ho teba?
12. Fana ka mohlala ho bontša hore na ke hobane’ng ha re lokela ho qoba meetlo le mekete e simolohileng mehloling e fosahetseng.
13. Ho ka ’na ha hlaha mathata afe ha u sa kopanele matsatsing a phomolo?
14, 15. U ka etsa’ng haeba motho e mong a u lakaletsa letsatsi le monate la phomolo kapa a batla ho u fa mpho?
16. U ka ba masene joang ha u sebetsana le litaba tse amanang le matsatsi a phomolo?
17. U ka thusa bana ba hao joang hore ba se ke ba ikutloa eka ba fetoa ke lintho ha ba bona ba bang ba keteka matsatsi a phomolo?
18. Ho ba teng libokeng tsa Bokreste ho ka u thusa joang hore u emele borapeli ba ’nete ka tieo?
19. Ke hobane’ng ha e le habohlokoa hore u bolelle ba bang lintho tseo u ithutileng tsona Bibeleng?


text:
Na Bibele e Lumella Tlhalo?
Karabo ea Bibele
Bibele e lumella tlhalo.
Leha ho le joalo, Jesu o boletse lebaka le le leng feela le amohelehang la ho qhala lenyalo, ha a re: “Mang kapa mang ea hlalang mosali oa hae, haese ka lebaka la bohlola [ho kopanela liphate ka ntle ho lenyalo], ’me a nyala e mong oa feba.”—Matheu 19:9.
Molimo o hloile tlhalo e etsoang ka bolotsana le ka bomenemene. Ke eena ea tla ahlola ba tlohelang balekane ba bona ka bosaoana, haholo ha ba etsa joalo ka morero oa ho nyalana le motho e mong.—Malakia 2:13-16; Mareka 10:9.


text:
Nka Etsa’ng Haeba ke le Tlas’a Khatello ea ho Etsa Thobalano?
U ka ’na ua botsa, “Na ha ho molemo hore ke inehele? Ebile motho e mong le e mong o etsa thobalano.”
Ak’u nahane ka sena pele!
Seo e leng ’nete: Hase bacha bohle ba etsang thobalano.
Ke ’nete hore u ka ’na ua bala ka lipalo-palo tse bontšang hore bacha ba bangata ba etsa thobalano. Ka mohlala, phuputsong e entsoeng United States e bontša hore bacha ba babeli ho ba bararo ba qetang sekolong se phahameng naheng eo, ba etsa thobalano. Empa seo se boetse se bolela hore mocha a le mong ho ba bararo—e leng palo e khōlō—ha ba etse thobalano.
Ho etsahala’ng ka ba etsang thobalano? Bafuputsi ba fumane hore ba bangata ba bacha bao ba tobana le bo bong kapa a mang a mathata a latelang.
Ho tšoenyeha. Bacha ba bangata ba ileng ba etsa thobalano pele ho lenyalo ba re ba ile ba ikoahlaea ka mor’a moo.
Ho se tšepane. Ka mor’a ho etsa thobalano, ka bobeli ba qala ho ipotsa, ‘Ebe o robatse le mang hape?’
Ho soetseha. Botebong ba pelo, banana ba bangata ba ka rata hore ba be le mohlankana ea tla ba sireletsa, eseng ea batlang ho fumana lintho tse itseng ho bona. Ebile bashanyana ba bangata ha ba khahloe hakaalo ke banana ba lumetseng ho robala le bona.
Taba ea bohlokoa: ’Mele oa hao ke oa bohlokoa haholo hore ebe u ka bapala ka oona. Bontša hore u ikemiselitse ka matla ho mamela taelo ea Molimo e hanelang ho etsa thobalano pele ho lenyalo. Joale, haeba ka letsatsi le leng u nyala kapa u nyaloa, u tla etsa thobalano. ’Me u tla thabela seo ka botlalo ho se letho le u tšoenyang, le etse hore u ikoahlaee le ho ikutloa u sa sireletseha, e leng se atisang ho hlahela batho ba etsang thobalano pele ho lenyalo.—Liproverbia 7:22, 23; 1 Bakorinthe 7:3.


text:
Se Tlisang Thabo ka Lapeng
Ho Phelela Boitlamo ba Lōna ba Lenyalo
Mosali o re: “Ke ile ka hlokomela hore e ne e se e le nako joale monna oa ka, Michael, a se a sa mpontše lerato joaloka pele hammoho le bana ba rōna. * Boitšoaro ba hae bo ile ba fetoha ka mor’a hore re be le Inthanete ’me ke ile ka belaela hore mohlomong o sheba litšoantšo tse litšila k’homphieutheng. Bosiung bo bong ka mor’a hore bana ba e’o robala, ke ile ka mo toba ka taba ’me a lumela hore o sheba Mecha ea litšoantšo tse litšila Inthaneteng. Ke ile ka utloa bohloko haholo. E ne eka kea lora. Ke ile ka ikutloa ho hang ke se ke sa mo tšepe. Ntho e neng e mpefatsa boemo le ho feta ke hore mosebetsing, ho na le motho ea neng a batla ho mphereha.”
Monna o re: “Ka nako e ’ngoe, mosali oa ka, Maria, o ile a fumana setšoantšo se itseng k’homphieutheng ea rōna ’me a mpotsa ka sona. Eitse ha ke lumela hore ke lula ke sheba Mecha ea litšoantšo tse litšila, eaba o tuka ke bohale. Ruri ke ile ka hlajoa ke lihlong ka ba ka ikutloa ke le molato haholo. Ke ne ke re ho felile ka lenyalo la rōna.”
U NAHANA hore ho ne ho etsahetse’ng ka kamano ea Michael le Maria? U ka ’na ua nahana hore bothata bo boholo ba Michael e ne e le ho sheba litšoantšo tse litšila. Empa Michael o ile a lemoha hore mokhoa oo o mobe e ne e mpa e le letšoao la bothata bo tebileng haholoanyane—o ne a sa phelele boitlamo ba hae ba lenyalo. * Ha Michael le Maria ba ne ba nyalana, ba ne ba lebeletse hore ba tla tsoela pele ba ratana le ho thabela ho etsa lintho hammoho. Leha ho le joalo, joaloka banyalani ba bang ba bangata, tlamahano ea bona lenyalong e ile ea khoehla ha nako e ntse e feta ’me ho ile ha bonahala ho buleha lekhalo pakeng tsa bona.
Na u utloa eka tlamahano eane e neng e le teng pakeng tsa hao le mohats’a hao e ile ea khoehla ha lilemo li ntse li ea? Na u ka rata ho khutlisetsa lintho malulong? Haeba ho joalo, ho hlokahala hore u tsebe likarabo tsa lipotso tsena tse tharo: Ho phelela boitlamo ba hao ba lenyalo ho bolela’ng? Ke lintho life tse ka khoehlisang boitlamo boo? Hona u ka etsa’ng ho matlafatsa boitlamo boo u bo entseng ho mohats’a hao?
Boitlamo ke Eng?
U ka hlalosa ho phelela boitlamo ba lenyalo joang? Ba bangata ba ka ’na ba re ke boikutlo boo banyalani ba bang le bona hobane feela ba ikutloa ba tlamehile ho ba ’moho. Ka mohlala, banyalani ba ka ’na ba lula ba tlamahane lenyalong ka lebaka la bana ba bona kapa hobane ba tlameha ho mamela Molimo, e leng Mothehi oa Lenyalo. (Genese 2:22-24) Ka sebele, ao ke mabaka a utloahalang ’me a tla thusa banyalani hore ba fete linakong tse thata hammoho. Empa e le hore banyalani ba thabe, ho na le ntho e ’ngoe ea bohlokoa ho feta feela hore ba ikutloe ba tlameha ho ba ’moho.
Jehova Molimo o qapile lenyalo hore le tlisetse monna le mosali thabo e tsoang botebong ba pelo le khotsofalo. O ne a rerile hore monna a ‘thabe le mosali oa hae,’ mosali a rate monna oa hae ’me a utloe lerato la monna oa hae ea mo ratang joaloka ’mele oa hae. (Liproverbia 5:18; Baefese 5:28) E le hore ho be le tlamahano e matla joalo, banyalani ba lokela ho ithuta ho tšepana. Ntho e ’ngoe ea bohlokoa ke hore ba lokela ho theha setsoalle sa ka ho sa feleng. Ha monna le mosali ba ikitlaelletsa hore ba be le litšobotsi tse tla etsa hore ba tšepane ’me e be metsoalle ea hlooho ea khomo, boitlamo ba bona lenyalong bo tla matlafala. Ba tla momahana ka tsela eo Bibele e e hlalosang joalokaha eka batho ba babeli ke “nama e le ’ngoe.”
Ka hona, boitlamo bo ka tšoantšoa le taka e kopanyang litene hore ntlo e eme. Taka e etsoa ka lintho tse fapaneng, tse akarelletsang lehlabathe, samente le metsi. Ka ho tšoanang, boitlamo bo ba teng ha ho e-na le lintho tse fapaneng tse kang ho tlameha, ho tšepana le ho ba metsoalle. Ke’ng e ka ’nang ea khoehlisa tlamahano ee ea lenyalo?
Ke Lintho Life Tse ka Khoehlisang Boitlamo?
Ho hlokahala hore u sebetse ka thata ’me u itele e le hore u phelele boitlamo ba hao. U lokela ho ikemisetsa ho tela lintho tseo u li ratang e le hore u thabise mohats’a hao. Leha ho le joalo, ho itella se ratoang ke e mong
Bibele e bua ’nete feela ha e re batho ba lokela ho sebetsa ka thata lenyalong. E bolela hore “monna ea nyetseng o tšoenyeha ka lintho tsa lefatše, kamoo a ka fumanang kamohelo ea mosali oa hae,” le hore “mosali ea nyetsoeng o tšoenyeha ka lintho tsa lefatše, kamoo a ka fumanang kamohelo ea monna oa hae.” (1 Bakorinthe 7:33, 34) Ka bomalimabe, ka linako tse ling esita le banyalani bao ka tloaelo e seng baithati ba ee ba hlokomolohe lintho tse tšoenyang balekane ba bona kapa ho se natse lintho tseo ba iteletseng tsona. Ha banyalani ba sa ananelane, lenyalo la bona le tla ba bakela “matšoenyeho nameng” ho feta ha ba ne ba ananelana.
Le lokela ho nka lenyalo la lōna e le kamano ea ka ho sa feleng e le hore le tle le mamelle linakong tsa mathata ’me le thabe ha lintho li tsamaea hantle. U ka hlaolela boikutlo boo joang, hona u ka etsa’ng hore u susumelletse mohats’a hao hore a phelele boitlamo boo a bo entseng ka uena?
Kamoo U ka Matlafatsang Boitlamo ba Hao Kateng
Ntho e ka sehloohong ke hore ka boikokobetso u sebelise keletso ea Lentsoe la Molimo, Bibele. Ha u etsa joalo, u tla ‘itsoela molemo’ hammoho le mohats’a hao. (Esaia 48:17) Nahana ka mehato e ’meli e molemo eo u ka e nkang.
1. Nka lenyalo la hao e le la bohlokoahali.
Moapostola Pauluse o ngotse: “Nepisisa lintho tsa bohlokoa haholo.” (Bafilipi 1:10) Molimo o nka tsela eo monna le mosali ba tšoaranang ka eona e le ea bohlokoa haholo. Monna ea hlomphang mosali oa hae o tla hlomphuoa ke Molimo. ’Me mosali ea hlomphang monna oa hae ke “oa bohlokoa haholo mahlong a Molimo.”
U nka lenyalo la hao e le la bohlokoa hakae? Ka tloaelo, ha u nka ntho e itseng e le ea bohlokoa, u qeta nako e ngata ho eona. Ipotse: ‘Khoeling e fetileng, ke beheletse nako e kae ka thōko hore ke e qete le mohats’a ka? Ke lintho life tseo nka li supang tseo ke li entseng ho tiisetsa mohats’a ka hore re ntse re le metsoalle ea hlooho ea khomo?’ Haeba u file molekane oa hao nako e fokolang feela kapa u mo timme nako ka ho feletseng, ho ka ’na ha e-ba thata hore a lumele hore u sa phelela boitlamo ba hao.
Na molekane oa hao o nahana hore u ntse u phelela boitlamo boo u bo entseng lenyalong? U ka tseba joang?
AK’U LEKE SENA: Nka pampiri u ngole lintho tse hlano tse latelang: Chelete, mosebetsi, lenyalo, boithabiso le metsoalle. Joale li thathamise ho latela hore na u lumela hore mohats’a hao o nka hofe e le ntho ea bohlokoahali. Kōpa molekane oa hao hore a etse se tšoanang. Ha le qetile, fa mohats’a hao lethathamo leo ’me le eena a u fe la hae. Haeba mohats’a hao a nka hore ha u iphe nako e lekaneng bakeng sa lenyalo la lōna, buisanang ka liphetoho tseo u lokelang ho li etsa e le ho matlafatsa tlamahano ea lōna ea lenyalo. Hape ipotse, ‘Nka etsa’ng hore ke thahaselle lintho tseo mohats’a ka a li nkang e le tsa bohlokoa?’
2. Qoba mekhoa eohle ea ho se tšepahale lenyalong.
Jesu Kreste o itse: “E mong le e mong ea ntseng a tsoela pele ho sheba mosali e le hore a be le takatso e matla bakeng sa hae o se a febile le eena ka pelong ea hae.” (Matheu 5:28) Ha motho a kopanela liphate le motho eo a sa nyalanang le eena, o qhaqha tlamahano ea lenyalo la hae ’me Bibele e re oo ke motheo oa tlhalo. (Matheu 5:32) Leha ho le joalo, mantsoe a Jesu a qotsitsoeng ka holimo a bontša hore takatso e fosahetseng e ka ba teng pelong pele motho a qetella a febile. Ho lula u nahana ka takatso eo e fosahetseng ke ho se tšepahalle likano tsa lenyalo.
E le hore u phelele boitlamo ba hao ba lenyalo, iketsetse qeto e tiileng ea ho se shebe litšoantšo tse litšila. Ho sa tsotellehe hore na batho ba bangata ba re’ng, ho sheba litšoantšo tse litšila ho senya lenyalo. Ela hloko kamoo mosali e mong a ikutloang kateng ka mokhoa oa monna oa hae oa ho sheba litšoantšo tsena, o re: “Monna oa ka o re ho sheba litšoantšo tse litšila ho eketsa monyaka lenyalong. Empa ho etsa hore ke ikutloe ke le ntho e se nang thuso, ekare ha a nkhotsofalle. Ke robala ka pelo e bohloko ke ntse ke lla ha eena a ntse a shebile litšoantšo tseo.” Na u ka re monna eo o matlafatsa boitlamo ba hae lenyalong, kapa oa bo khoehlisa? Na u nahana hore u nolofalletsa mosali oa hae hore a phelele boitlamo ba hae ba lenyalo? Na o mo tšoara joaloka motsoalle oa hae oa hlooho ea khomo?
Monna ea neng a tšepahala, Jobo, o ile a bontša hore o phelela boitlamo ba hae ba lenyalo le boo a bo entseng ho Molimo ka hore a hlabe ‘selekane le mahlo a hae.’ O ne a ikemiselitse hore a ke ke a “ela moroetsana hloko.” (Jobo 31:1) U ka etsisa Jobo joang?
Ntle le ho qoba ho sheba litšoantšo tse litšila, u lokela ho lebela pelo ea hao hore e se ke ea haptjoa ke motho oa bong bo fapaneng le ba hao. Ke ’nete hore ba bangata ba nka hore ho bonya le motho oa bong bo fapaneng ho ke ke ha senya lenyalo la bona. Empa Lentsoe la Molimo lea re lemosa: “Pelo e bolotsana ho feta ntho leha e le efe ’me e tsitlella seo e se batlang. Ke mang ea ka e tsebang?” (Jeremia 17:9) Na pelo ea hao e u thetsitse? Ipotse: ‘Ke mang eo ke hlileng ke mo nkang e le oa bohlokoa—na ke mohats’a ka kapa ke motho e mong oa bong bo fapaneng? Ke mang oa pele eo ke mo tšolelang litaba tse monate—na ke mohats’a ka kapa ke motho e mong? Haeba mohats’a ka a nkōpile hore ke fokotse setsoalle le motho ea itseng oa bong bo fapaneng, ke tla ikutloa joang? Na ke tla hlonama, kapa ka thabo ke tla etsa phetoho e hlokahalang?’
AK’U LEKE SENA: Haeba u iphumana u khahluoe ke motho e mong ntle ho mohats’a hao, kopana le motho eo feela ha ho hlokahala ’me u sebelisane le eena feela ha ho hlokahala. U se ke ua nahana ka lintho tseo u nkang hore motho enoa o feta mohats’a hao ka tsona. Ho e-na le hoo, nahana ka litšobotsi tse ntle tsa mohats’a hao. (Liproverbia 31:29) Hopola hore na ke eng e ileng ea u khahla hore u be u rate mohats’a hao. Ipotse, ‘Na mohats’a ka ha a sa na litšobotsi tsee, kapa ke ’na ea seng a sa li lemohe?’
Nka Khato
Michael le Maria, ba qotsitsoeng selelekeleng ba ile ba etsa qeto ea ho batla keletso ea ho rarolla mathata a bona. Ke ’nete hore ho batla keletso e mpa e le mohato oa pele. Empa ka ho lumela hore ba na le bothata le ho batla thuso, Michael le Maria ba ile ba bontša ka ho hlaka hore ba batla ho phelela boitlamo ba bona ba lenyalo le hore ba ikemiselitse ho sebetsa ka thata hore lenyalo la bona le atlehe.
Ebang lenyalo la hao le tsitsitse kapa le na le mathata, mohats’a hao o lokela ho tseba hore u hlile u ikemiselitse ho atlehisa lenyalo la lōna. Etsa eng kapa eng e hlokahalang hore u kholise molekane oa hao hore u tla etsa seo. Na u ikemiselitse ho etsa joalo?
^ ser. 3 Mabitso a fetotsoe.
^ ser. 5 Le hoja mohlala o entsoeng mona e le oa monna ea shebang litšoantšo tse litšila, mosali ea li shebang le eena o bontša hore ha a phelele boitlamo ba hae ba lenyalo.
IPOTSE . . .
Ke lintho life tseo nka fokotsang nako eo ke e qetang ho tsona e le hore ke be le nako e eketsehileng le mohats’a ka?
Nka etsa’ng ho kholisa mohats’a ka hore ke phelela boitlamo ba lenyalo la rōna?


text: 7 Lebitso le molemo ho feta oli e ntle,+ ’me letsatsi la ho shoa le molemo ho feta letsatsi la ho tsoaloa ha motho.+2 Ho molemo ho ea ntlong ea ho siama ho feta ho ea ntlong ea mokete,+ hobane eo ke pheletso ea moloko oohle oa batho; ’me ea phelang o lokela ho e tebisetsa pelong ea hae.3 Matšoenyeho a molemo ho feta litšeho,+ etsoe ka ho hlonama ha sefahleho pelo e ba molemo.+4 Lipelo tsa ba bohlale li ntlong ea ho siama,+ empa lipelo tsa ba hlokang kelello li ntlong ea ho thaba.+5 Ho molemo ho utloa khalemelo e matla ea ea bohlale+ ho feta ho ba motho ea utloang pina ea ba hlokang kelello.+6 Etsoe joaloka molumo oa meutloa tlas’a pitsa, litšeho tsa ea hlokang kelello li joalo;+ sena le sona ke lefeela.7 Etsoe khatello feela e ka etsa hore ea bohlale a etse ka bohlanya,+ ’me mpho+ e ka senya pelo.+8 Qetello ea taba hamorao e molemo ho feta tšimoloho ea eona.+ Ea sa feleng pelo o molemo ho feta ea ikhohomosang moeeng.+9 U se ke ua potlaka moeeng oa hao hore u khopehe,+ etsoe ho khopeha ho lula lifubeng tsa ba hlokang kelello.+10 U se ke ua re: “Ke hobane’ng ha matsatsi a pele a bile molemo ho feta aa?”+ etsoe hase ka lebaka la bohlale+ u botsitseng ka sena.11 Bohlale hammoho le lefa bo molemo ebile boa ruisa ho ba bonang letsatsi.+12 Etsoe bohlale ke tšireletso+ joalokaha chelete e le tšireletso;+ empa molemo oa tsebo ke hore bohlale bo boloka ba nang le bona ba phela.+13 Bona mosebetsi+ oa Molimo oa ’nete, etsoe ke mang ea khonang ho otlolla seo a se khopamisitseng?+14 Letsatsing le letle u be ea molemo,+ ’me letsatsing la tlokotsi u bone hore Molimo oa ’nete o entse hore esita le lena le be hantle feela joalo,+ ka morero oa hore ho hang moloko oa batho o se ke oa fumana letho ka mor’a oona.+15 Ke bone ntho e ’ngoe le e ’ngoe matsatsing a ka a lefeela.+ Ho na le ea lokileng ea timelang ho lokeng ha hae,+ ’me ho na le ea khopo ea tsoelang pele halelele bobeng ba hae.+16 U se ke ua ba ea lokileng ho feta tekanyo,+ kapa ua iponahatsa u le bohlale ka ho fetisisa.+ Ke hobane’ng ha u ka ipakela tšenyeho?+17 U se ke ua ba ea khopo ho feta tekanyo,+ kapa ua ba leoatla.+ Ke hobane’ng ha u ka shoa e se nako ea hao?+18 Ho molemo hore u tšoare ho hong, empa hape u se ke ua tlosa letsoho la hao ho ho hong;+ etsoe ea tšabang Molimo o tla tsamaea le tsona kaofela.+19 Bohlale bo matla bakeng sa ea bohlale ho feta banna ba leshome ba pusong ba bileng motseng.+20 Etsoe ha ho motho ea lokileng lefatšeng ea tsoelang pele ho etsa se molemo ’me a sa etse sebe.+21 Hape, u se ke ua tebisetsa pelong mantsoe ’ohle ao batho ba ka a buang,+ e le hore u se ke ua utloa mohlanka oa hao a u rohaka.+22 Etsoe pelo ea hao e tseba hantle esita le makhetlo a mangata ao ka ’ona u rohakileng ba bang.+23 Sena sohle ke se lekile ka bohlale. Ke ile ka re: “Ka sebele ke tla hlalefa.” Empa se ne se le hōle le ’na.+24 Se leng teng se hōle ’me se tebile ka ho fetisisang. Ke mang ea ka se fumanang?+25 Ke ile ka reteleha, esita le pelo ea ka e ile ea ho etsa,+ hore ke tsebe le ho phenya le ho batla bohlale+ le lebaka la lintho,+ le ho tseba ka bokhopo ba ho hloka kelello le booatla ba bohlanya;+26 ’me ke ne ke fumana hore: Mosali eo e leng matlooa a ho tsoma le eo pelo ea hae e leng matlooa a huloang le eo matsoho a hae e leng litlamo+ o sehlōhō ho feta lefu.+ Motho o molemo ka pel’a Molimo oa ’nete haeba a baleha ho eena, empa motho o etsa sebe haeba a haptjoa ke eena.+27 “Bonang! Ke fumane sena,” ho boletse ’mokelli,+ “ntho e ’ngoe e kopanngoa le e ’ngoe, ho fumana kakaretso,+28 eo moea oa ka o e batlileng o sa khaotse, empa ke sa e fumana. Ke fumane monna a le mong ho ba sekete,+ empa har’a bana bohle ha kea fumana mosali.+29 Bonang! Ke fumane sena feela, hore Molimo oa ’nete o ile a etsa moloko oa batho o lokile,+ empa ke oona o batlileng mano a mangata.”+


text: 7 Ka mor’a moo Jehova a re ho Noe: “E-ea, uena le bohle ba ntlo ea hao,+ le kene ka arekeng, hobane ke uena eo ke mo boneng a lokile ka pel’a ka har’a moloko ona.+2 Ho phoofolo e ’ngoe le e ’ngoe e hloekileng u inkele tse supileng, e tona le molekane oa eona;+ ’me ho phoofolo e ’ngoe le e ’ngoe e sa hloekang e be tse peli feela, e tona le molekane oa eona;3 le ho libōpuoa tse fofang tsa maholimo e be tse supileng, e tona le e tšehali,+ ho boloka malinyane a phela holim ’a lefatše lohle.+4 Etsoe ho setse matsatsi a supileng feela ’me ke tla nesa pula+ holim ’a lefatše ka matsatsi a mashome a mane le masiu a mashome a mane;+ ke tla felisa ntho e ’ngoe le e ’ngoe e phelang eo ke e entseng holim ’a lefatše.”+5 Noe a etsa ho ea ka sohle seo Jehova a mo laetseng sona.6 Noe o ne a le lilemo li makholo a tšeletseng ha moroallo oa metsi o e-ba teng lefatšeng.+7 Kahoo Noe a kena ka arekeng, hammoho le bara ba hae le mosali oa hae le basali ba bara ba hae, pele ho metsi a moroallo.+8 Ho phoofolo e ’ngoe le e ’ngoe e hloekileng le ho phoofolo e ’ngoe le e ’ngoe e sa hloekang le ho libōpuoa tse fofang le ntho e ’ngoe le e ’ngoe e hahabang lefatšeng,+9 tsa kena ka bobeli ho Noe ka arekeng, e tona le e tšehali, feela joalokaha Molimo a ne a laetse Noe.10 Matsatsi a supileng hamorao metsi a moroallo a tšolohela lefatšeng.11 Ka selemo sa makholo a tšeletseng sa bophelo ba Noe, ka khoeli ea bobeli, ka letsatsi la leshome le metso e supileng la khoeli, ka letsatsi lena mehloli eohle ea boliba bo boholo ea phunyeha ’me likhoro tsa moroallo tsa maholimo tsa buleha.+12 Pula ea litloebelele ea tsoela pele ho na lefatšeng ka matsatsi a mashome a mane le masiu a mashome a mane.+13 Ka lona letsatsi lena Noe a kena ka arekeng,+ hammoho le Sema le Kama le Jafeta, bara ba Noe,+ le mosali oa Noe le basali ba bararo ba bara ba hae;14 bona hammoho le sebata se seng le se seng ho ea ka mofuta oa sona,+ le phoofolo e ’ngoe le e ’ngoe e ruuoang ho ea ka mofuta oa eona, le phoofolo e ’ngoe le e ’ngoe e hahabang lefatšeng ho ea ka mofuta oa eona,+ le sebōpuoa se seng le se seng se fofang ho ea ka mofuta oa sona,+ nonyana e ’ngoe le e ’ngoe, sebōpuoa se seng le se seng se nang le mapheo.+15 Tsa ’na tsa ea ho Noe ka har’a areka, ka bobeli, nameng ea mofuta o mong le o mong eo matla a bophelo a neng a sebetsa ho eona.+16 Tse kenang, tse tona le tse tšehali tsa nama ea mofuta o mong le o mong, tsa kena, feela joalokaha Molimo a ne a mo laetse. Ka mor’a moo Jehova a koala monyako ka mor’a hae.+17 Moroallo oa tsoela pele ka matsatsi a mashome a mane holim ’a lefatše, metsi a ’na a eketseha eaba a qala ho nka areka ’me ea phaphamala ka holim ’a lefatše.18 Metsi a eketseha ’me a ’na a e-ba mangata haholo holim ’a lefatše, empa areka ea ’na ea e-ba ka holim ’a metsi.+19 Metsi a koahela lefatše haholo hoo lithaba tsohle tse telele tse ka tlas’a maholimo ’ohle li ileng tsa koaheloa.+20 Metsi a li koahela ho fihlela litsoeng tse leshome le metso e mehlano ’me lithaba tsa koaheloa.+21 Kahoo nama eohle e tsamaeang holim ’a lefatše ea shoa,+ har’a libōpuoa tse fofang le har’a liphoofolo tse ruuoang le har’a libata le har’a boieane bohle ba lintho tse nyekenyehang lefatšeng, le moloko oohle oa batho.+22 Ntho e ’ngoe le e ’ngoe eo phefumoloho ea matla a bophelo e neng e sebetsa linkong tsa eona, e leng, tsohle tse neng li le holim ’a mobu o omileng, tsa shoa.+23 Kahoo a felisa ntho e ’ngoe le e ’ngoe e phelang e holim ’a lefatše, ho tloha ho motho ho ea ho phoofolo, ho ea ho phoofolo e hahabang le ho ea ho sebōpuoa se fofang sa maholimo, ’me tsa felisoa lefatšeng;+ ke Noe feela le ba nang le eena ka arekeng ba ileng ba sala ba ntse ba phela.+24 Metsi a tsoela pele ho koahela lefatše ka matsatsi a lekholo le mashome a mahlano.


text:
Na Baratani ba ka Lula Hammoho le ha ba sa Nyalana?
Karabo ea Bibele
Ka ho hlakileng Bibele e re “Molimo o tla ahlola lihlola.” (Baheberu 13:4) Lentsoe la Segerike por·nei′a, le fetoleloang e le “bohlola,” le akarelletsa ho kopanela liphate pele ho lenyalo. Kahoo, ke phoso mahlong a Molimo hore batho ba babeli ba sa nyalanang ba lule hammoho—le haeba ba rerile ho nyalana hamorao.
Ho thoe’ng haeba ba ratana haholo? Molimo o ntse a batla hore ba nyalane pele ba ka kopanela liphate. Ke Molimo ea re bōpileng re e-na le matla a ho ratana. Tšobotsi e ka sehloohong ea Molimo ke lerato. (1 Johanne 4:8) Kahoo, hoa utloahala ha a tsitlella hore e be batho ba nyalaneng feela ba kopanelang liphate.


text:
Jesu o Hlahile Neng?
Karabo ea Bibele
Bibele ha e fane ka letsatsi le tobileng la tsoalo ea Jesu Kreste, joalokaha libuka tsena li bontša:
“
Ha ho motho ea tsebang hantle letsatsi la tsoalo ea Kreste.”—New Catholic Encyclopedia.
“
Letsatsi le tobileng la tsoalo ea Kreste ha le tsejoe.”—Encyclopedia of Early Christianity.
Le hoja Bibele e sa fane ka karabo ea potso e reng, ‘Jesu o hlahile neng?’ e bua ka liketsahalo tse peli tse neng li amana le ho tsoaloa ha Jesu tse etsang hore batho ba bangata ba fihlele qeto ea hore ha aa hlaha ka la 25 December.
E ne e se mariha
Ngoliso. Nakoana pele Jesu a hlaha, Cesare Augustase o ile a ntša taelo ea hore “
lefatše lohle leo ho ahiloeng ho lona le ngolisoe.” Batho ba ne ba lokela ho ingolisa “
e mong le e mong motseng oa habo” e leng ntho e neng e hloka hore motho a nke leeto la beke kapa ho feta. (Luka 2:1-3) Taelo ena—eo mohlomong e neng e etselitsoe ho tšehetsa lekhetho le ho ngolisoa sesoleng—e ne e ke ke ea thabeloa ke batho ba bangata, empa ha ho bonahale eka Augustus o ne a ka halefisa bafo ba hae le ho feta ka hore a qobelle ba bangata ba bona ho etsa maeto a malelele nakong ena e batang ea mariha.
Linku. Balisa ba ne ba “
phela naheng ’me ba lebela mehlape ea bona bosiu.” (Luka 2:8) Buka ea Daily Life in the Time of Jesus e bolela hore mehlape e ne e lula ka ntle ho tloha “
beke pele ho Paseka [ho ea bofelong ba March]” ho ea bohareng ba November. Buka eo e phaella ka ho re: “
Nakong ea Mariha, mehlape e ne e e-ba moo ho sireletsehileng; ’me sena ka bosona feela se ka bontša hore ha ho kamoo letsatsi le tloaelehileng la Keresemese la mariha le ka nepahalang kateng, kaha Kosepele e bolela hore balisa ba ne ba le naheng.”
Mathoasong a nako ea selemo
Re ka khona ho lekanyetsa hore na Jesu o hlahile neng ha re bala ho tloha ha a ne a shoa ka Paseka, ka la 14 Nisane nakong ea selemo, selemong sa 33 C.E. (Johanne 19:14-16) Jesu o ne a ka ba lilemo li 30 ha a qala tšebeletso ea hae ea lilemo tse tharo le halofo, kahoo o hlahile mathoasong a nako ea selemo ka selemo sa 2 B.C.E.—Luka 3:23.
Ke hobane’ng ha Keresemese e le ka la 25 December?
Kaha ha ho na bopaki ba hore Jesu Kreste o tsoetsoe ka la 25 December, ke hobane’ng ha Keresemese e ketekoa ka letsatsi leo? Encyclopædia Britannica e re ho ka etsahala hore letsatsi leo le khethiloe ke baeta-pele ba kereke “
e le hore le tsamaisane le mokete oa bohetene oa Baroma oa ‘ho tsoaloa ha letsatsi le sa hlōloeng,’” ka nako ea ho khutla ha letsatsi. Ho latela The Encyclopedia Americana, litsebi tse ngata li lumela hore sena se ile sa etsoa “
e le hore bahetene ba khone ho amohela Bokreste.”


text:
Ha Kea Thaba Bophelong—Na Bolumeli, Molimo Kapa Bibele li ka Nthusa?
Karabo ea Bibele
E, li ka u thusa. Bibele, e leng buka ea khale e nang le keletso e bohlale, e fana ka likarabo tsa lipotso tsa bohlokoa haholo ’me li ka u thusa hore u ikutloe u thabile ebile u phetse hantle. Hlokomela tse ling tsa lipotso tseo e li arabang.
Na ’Mōpi o teng? Bibele e re Molimo o “bōpile lintho tsohle.” (Tšenolo 4:11) Kaha Molimo ke eena ea re bōpileng, o oa tseba hore na re hloka eng hore re thabe re be re khotsofale.
Na Molimo o oa ntsotella? Ho e-na le ho bontša Molimo a le hōle le batho, Bibele e re: ‘Ha a hōle le e mong le e mong oa rōna.’ (Liketso 17:27) O thahasella ho tseba se etsahalang bophelong ba hao ’me o batla ho u thusa hore u atlehe.—Esaia 48:17, 18; 1 Petrose 5:7.
Ho tseba Molimo ho ka nthusa joang hore ke thabe? Molimo o re bōpile re e-na le “tlhoko ea moea,” e leng ho labalabela ho utloisisa hore na morero oa bophelo ke ofe. (Matheu 5:3) Tlhoko ea rōna ea moea e boetse e akarelletsa ho ba le takatso ea ho tseba ’Mōpi oa rōna le ho atamela haufi le eena. Molimo o tla ananela boiteko ba hao ba ho batla ho mo tseba, kaha Bibele e re: “Atamelang ho Molimo, ’me o tla atamela ho lōna.”—Jakobo 4:8.
Batho ba limilione ba fumane hore ho ba le setsoalle le Molimo ho ba thusitse hore ba lule ba phetse hantle ba bile ba thabile. Le hoja ho tseba Molimo ho ke ke ha etsa hore u hloke mathata, keletso e bohlale e tsoang ka Bibeleng e ka u thusa hore u
Be le bophelo ba lelapa bo thabileng.
Be le khotso le batho ba bang.
Atlehe ho mamella mathata a kang ho ba le khatello ea maikutlo, ho tšoenyeha ka chelete le bokuli bo sa foleng.
Malumeli a mangata a sebelisang Bibele ha a sebelise seo e se rutang. Ho fapang le hoo, bolumeli ba ’nete bo khomarelang seo Bibele e se rutang, bo tla u thusa hore u tsebe Molimo.